Víctor Alexandre - La llengua a TV3 | NacióDigital\n«Ja fa molt de temps que Televisió de Catalunya ha abandonat la llengua»\nper Víctor Alexandre , 9 de gener de 2016 a les 00:01 |\nJa fa molt de temps que Televisió de Catalunya ha abandonat la llengua. No ho ha fet de manera formal, perquè els seus lingüistes continuen treballant-hi, però aquests, com és lògic, només supervisen els textos que els arriben. Dels que no els arriben –i n’hi ha molts–, no en saben res, tant dels serveis informatius com de la resta de programes. Els dramàtics ocupen un altre espai i no hi entrarem. Aquest abandonament es podria raonar en el sentit que la major part dels professionals que avui treballen davant la càmera han estat escolaritzats en català i ja no cal fer-los el seguiment que exigirien els d’edats més grans. És lògic. A més, el domini absolut de la llengua nacional ha de ser un requisit bàsic de tot professional de la paraula, ja sigui redactor o presentador. Si no té cap sentit que un fuster desconegui l’ús del ribot, tampoc no en té que un periodista desconegui la llengua amb què treballa.\nEn la praxi, malauradament, no és així. La influència de la llengua espanyola és tan forta, tan invasiva, que els barbarismes són una constant, la sintaxi se’n ressent i l’arquitectura del català, en general, trontolla com una cabana infantil en un dia tramuntanat. El problema és que això, que és excusable en un fuster, en un forner o en un pastisser, no és admissible en professionals d’una televisió pública. I tanmateix dia sí i dia també sentim: “quallar” (per ‘reeixir’), “carrera” (per ‘cursa’), “cantera” (per ‘planter’), “despedida” (per ‘comiat’), “valiós” (per ‘valuós’), “vivenda” (per ‘habitatge’), “tombona” (per ‘gandula’), “verosimil” (per ‘versemblant’), “voltereta” (per ‘tombarella’), “els demés” (per ‘els altres’), “donat que” (per ‘atès que’), “no fugeix” (per ‘no defuig’), “majoria aplastant” (per ‘majoria aclaparadora’), “ningun equip” (per ‘cap equip’), “rendir homenatge” (per ‘retre homenatge’), “arrel d’un comentari” (per ‘arran d’un comentari’), “donar-se compte” (per ‘adonar-se’n’), “fer la vista grossa” (per ‘fer els ulls grossos’), “estic a l’estadi” (per ‘sóc a l’estadi’) “tothom de peu” (per ‘tothom dret’), “tassa” (per ‘taxa’), “a no ser que” (per ‘si no és que’), “sempre i quan” (per ‘sempre que’), “per suposat” (per ‘per descomptat’), “es van donar un petó” (per ‘es van fer un petó’), “em dóna la impressió” (per ‘em fa la impressió’), i així fins a l’infinit. Això sense oblidar la pronuncia espanyola de la ‘g’ de Los Angeles i la ‘c’ de San Francisco.\nResposta a en Miquel Boronat\nPer Vicenç Mengual el 12 de febrer de 2016 a les 14:57\nNo comentaré una per una les teues "trobades". Encara que l'última... Quina autoritat té l'església vaticana, en tot això? Només repetiré la frase del mestre Pompeu Fabra: De dues paraules, de dues expressions igualment bones, val més emprar d'antuvi la més genuïna: l'altra sempre ens queda de recurs. Si sempre mirem de justificar les paraules o frases menys genuïnes, malament rai! A mi no m'hi trobaran, en aquest bàndol.\nUnes matisacions normatives i dialectals\nPer Miquel Boronat Cogollos el 11 de febrer de 2016 a les 18:20\nPareix que és tradició de tots els temps i tots una queixa i una exigència: una queixa per la poca cura en l'estil lingüístic o literari; i una exigència de millora tant en l'expressió dels conceptes com en l'ús del vocabulari i les expressions considerades més adequades o més pròpies. En eixa som ben normals, doncs. Amb tot, convé recordar que les eleccions lèxiques (incloent-hi les expressions) tenen una relació convencional amb la qualitat, fins i tot una relació estètica que és discutible i canviant. Estic segur que la proposta de Víctor Alexandre té molt de fonament i podria ser una bona guia per a uns criteris estilístics. Amb tot, em permetré completar la seua faena amb una petita recerca que mostra que uns quants dels «errors» assenyalats per l'autor de l'article són considerats vàlids o són usuals des de fa molt de temps i formen part d'eixes varietats expressives de què disposem en català: «quallar» (per ‘reeixir’): DCVB, DNV «carrera» (per ‘cursa’): DCVB, DIEC, DNV «despedida» (per ‘comiat’): DCVB, DNV «vivenda» (per ‘habitatge’): DCVB, DNV «ningun equip» (per ‘cap equip’): DIEC, DNV, GDLC «rendir homenatge» (per ‘retre homenatge’): DIEC, DNV, GDLC «estic a l’estadi» (per ‘sóc a l’estadi’): [ús co¬l·loquial valencià; Tirant] «a no ser que» (per ‘si no és que’): Ruaix «sempre i quan» (per ‘sempre que’): Solà i Ruaix «es van donar un petó» (per ‘es van fer un petó’): Diòcesi de Tortosa\nPer Bastia el 28 de gener de 2016 a les 19:33\nLes expressions que comenteu són, efectivament, deplorables en un mitjà de comunicació públic i també privat, però discrepo del pessimisme de l'article i dels comentaris. El nivell general no em sembla tan horrorós i la feina de difusió la trobo excel·lent. Totes les llengües evolucionen en contacte amb altres llengües. El model dels mijans ha de ser correcte però també proper a la realitat, un equlibri gens fàcil. Per cert, ens indignem molt però som els primers a fer faltes.\nPer jomateix el 26 de gener de 2016 a les 16:47\nHi estic completament d'acord i em piten les orelles cada dos per tres mentre miro TV3. En canvi, a Catalunya Ràdio sembla que hi ha més control, en aquest sentit. És un escàndol, sobretot tenint en compte que TV3, en comptes de reflectir el català del carrer el que ha de fer és ensenyar la gent del carrer a parlar bé.\nI els comentaristes?\nPer Anònim el 12 de gener de 2016 a les 09:47\nA mi, el que més em regira l'estómac són els comentaristes, uns suposats professionals de la xerrameca que trinxen el català, l'esmicolen i es queden tan amples. Si us plau, que aquests senyors cobren, siguem més rigorosos.\nPer Anònim el 10 de gener de 2016 a les 16:48\nCal millorar molt i ser exigent amb els comunicadors si no sabem parlar i enraonar fora Tambè cal evitar el gest graciós (habitual a RAC1 no tant a CATRADIO) de canviar del catala al castella, es patètic!\nEl Terrat va començar amb el catanyol\nPer Nin el 10 de gener de 2016 a les 15:28\nQuan TV3 va començar, la cura per la llengua era exquisida, la televisió era l'eina per recuperar un català malmès i castellanitzat per anys de marginació i persecució. Però tot va canviar quan arriben els Buenafuente, Toni Soler i companyia, que comencen a emprar el catanyol amb total desvergonyiment, i des d'aleshores que TV3 es va rendir a l'estratègia i la recuperació del català genuí se n'ha anat en orris.\nPer Anònim el 10 de gener de 2016 a les 13:09\nQue malament sona a les meves orelles "fa un pas al costat" quan crec de millor sentit i realitat "s'aparta". Submissió, afalac, espanyolització...? Això no és a TV3 és a Nació Digital, Sr Alexandre, a qui prego dediqui també la seva atenció\nPer Jordi M el 10 de gener de 2016 a les 10:58\nUna altra merda de les televisions és que rara vegada hi parla gent que valgui la pena d'escoltar-la. Sigui quin sigui el tema, el normal és que es faci una mesa de debat entre persones que opinen de tot sense saber-ne de res, que no ho fan amb especial gràcia, enginy ni brillantor, però sí que s'ajusten sempre a la correcció política progre hispanocèntrica. I quan va de política, hi van per quota de partit adequada a l'orientació de la cadena... però sense dir-ho!, tot i que és evident que es limiten a fer de lloros de repetició de l'argumentari del dia dels seus representats.\nCaray! Dons els de C's pensen tot el contrari!\nPer Anònim el 10 de gener de 2016 a les 10:51\nCom sempre, vosté es un exagerat, i s'ha de tindre molt en compte amb els exagerats perquè una forma de estimbar-se es volguer còrrer molt. TV3 te la obligaciò de ajustar-se a la realitat, no ser una cadena per minories "excel.lents", ja que això es una estupidessa colosal. Per cert, algú sap perquè el català es un IDIOMA i no un dialecte de l'occità? (que es lo que era fa més de mil anys). Dons (o doncs ;o) degut a l'influència ibérica!!! Si, si, a l'influència "espanyola". Per això es va constituir en idioma, i per això hi han molts llinguistes que consideren que el català tindria que estar dins dels idiomes ibero-romances, tot i que la majoria de llinguistes, especialment els internacionals, consideren que es un idioma occità-romance degut a que conserva l'estructura interna de l'occità. La p*** estética dels catalans que els fa perdre tota la força per minucies!!! Fixeu-se amb els fets i lo material, dimoni! L'estetica es lo que es, molt poca cosa. Apreneu dels americans que tenen un "idioma" que cambia constantment, I PER AIXÒ s'adapta meravellosament als cambis d'epoca i tecnològics! Es que rasques a un català i surt un francés, recoll**s, i això NO TINDRIA QUE PASSAR! Si hem de cambiar per anar cap al futur hem d'anar a ser com els anglos, que son gent altament adaptativa als cambis. S'entén? No? Doncs anem malament!\nEl càncer de la mediocritat\nPer Anònim el 10 de gener de 2016 a les 08:29\nL'esperit de superació i l'anhel d'excel·lència fa temps que s'han extingit a TV3 perquè no són el "bon rotllo"...\nPer Anònim el 9 de gener de 2016 a les 23:48\nTotalment d'acord. La llengua és el pal de paller del país. Aquest és un tema que s'ha de prendre seriosament. No n'hi ha prou en augmentar el coneixement de la llengua, cal vetllar pel seu ús i, sobretot, per la seva qualitat. Hi ha el risc que acabem parlant un híbrid tan estrany que ja no sigui la nostra llengua. Els mitjans de comunicació tenen una responsabilitat cabdal en aquest sentit.\nPer Anònim el 9 de gener de 2016 a les 23:00\nCito amb molta ironia allò que diuen els de la Real Academia. Les llengües es mouen, i qui en dicta els moviments són els parlants, no les gramàtiques prescriptives ni els IECs. No cal obrir la porta a tot, evidentment, però aquesta fòbia als barbarismes (alguns dels quals porten ja dècades amb nosaltres) l'únic que aconsegueix és que el català s'estanqui i sigui impossible mantenir una conversa amb naturalitat. A llengües amb una actitud més flexible en aquest sentit, com l'anglès, no els ha anat pas malament,\nPer Llengua viva el 9 de gener de 2016 a les 22:54\nDeixeu-me dir que almenys el doblatge sí que està molt controlat, i que hi ha un equip ferm i experimentat de traductors i lingüistes al darrere. És una excepcionalitat que cal protegir en pro de la normalització de la nostra llengua, per molt detractor del doblatge que hom pugui ser.\nPer Jordi M el 9 de gener de 2016 a les 19:26\nEl que a mi particularment se'm fa repugnant fins el vòmit, és que tots aquests progres hispanocèntrics que infesten els 'nostres mitjans' rebessin el més mínim requeriment de polir la llengua, entre ells mateixos, per descomptat que el maleït Col·legi de Periodistes, tothom ho convertiria en l'atemptat més gran a la llibertat d'expressió d'ençà que es va rumorejar la possibilitat que li canviessin l'horari al progre hispanocèntric Ramon Pellicer. I ja dic, que és de vòmit, perquè aquests que apel·len tant a la llibertat quan d'ells se n'espera un mínim de sintonia amb la nació o almenys amb la llengua, després són uns cucs que s'arrosseguen bavosos davant tots i cadascun dels diktats dels seus. Sigui avançar la notícia de la malaltia de Pasqual Maragall, sigui de cop i volta dir-ne 'mòduls prefabricats' i 'aportacions en origen' dels barracons i transvasaments, sigui la composició de qualsevol escaleta de TN i la orientació ideològica progre de tots i cadascun dels ínputs.\nPer Francesc J. el 9 de gener de 2016 a les 18:33\nPer desgràcia a la societat passa igual o pitjor. Una altra cosa que em treu de polleguera és alló de: Ja ho deia el Kennedy: "No preguntes lo que el estado puede hacer por tí..." Collons, si el Kennedy parlava en anglès. És el pa de cada dia a RAC1, per exemple. Recordo que una vegada em vaig queixar a l'emisora i em va trucar a casa la Tatiana Cisquella (ACS) per preguntar-me que volia dir exactament amb la meva queixa.\nPer Alcorta Anònima el 9 de gener de 2016 a les 17:57\nFinalment he vist algú que pensa com jo! Milers de vegades he pogut comprovar com feien aquestes errades, però el que sí que em treu de polleguera és que es deixin els pronoms febles. És que sempre se'ls deixen! Sincerament penso que una persona que estigui de cara al públic i que, per tant, representi la televisió pública de Catalunya ha de tenir més cura de la llengua i mirar-s'hi més. Visca la terra!\nBaste i clapes\nPer Oïdor el 9 de gener de 2016 a les 17:15\nEn Basté i en Clapés parlen un català inacceptable, i els seus col·laboradors igual. Només parla un català genuí el senyor Virgili que fa d'avi com si el català correcte fos cosa de vells i del passat. Lamentable. Catalunya ràdio tampoc se salva. 10-15 incorreccions per minut 24 hores al dia. Em fa vergonya tenir aquests mitjans de comunicació. Si parléssim igual de malament el castellà a Rne o la Ser els fotrien al carrer al dia següent.\nPer Anònim el 9 de gener de 2016 a les 15:30\nA més, us heu fixat que cada cop hi ha més anuncis en castellà? També reculem en això. Amb l'excusa del bilingüisme, suposo. Quin poc respecte a la llengüa pròpia\nNo ens preocupem\nQue l'Anna Gabriel i els seus ho arreglaran dins d'Espanya. Per que ja sabem que la preocupació de les CUP pel català es ben conegut per tothom.\nI no poden faltar també, castellanades com...\nPer david80scat el 9 de gener de 2016 a les 12:39\nel dequeïsme de que (no s'usa en català), tindra (tenir), tenir que o tindre que ... (haver de...), degut a (a causa de...), etcètera. Que no només a la televisió, sinó també a la societat. I això fa un mal a les orelles quan escoltes aquestes castellanades.\nAl de les 2:50\nPer Anònim el 9 de gener de 2016 a les 12:12\nAplicar una solució? SI!! quan siguem independents! Fàstic de "govern autonomista"!\nLa gran solució dels partits "nacionals" catalans\nPer Víctor el 9 de gener de 2016 a les 12:00\nÉs garantir la continuïtat de la imposició del castellà a l'estat català mitjançant la seva oficialitat. Amb aquest sentit de nació qui necessita Werts?\nTant de bo, Alexandre, que això fos el més greu!\nPer Jordi M el 9 de gener de 2016 a les 11:59\nBen mirat, a desgrat que l'articulista té tota la raó, preocupar-nos perquè un locutor de TV3 progre i hispanocèntric cau en la castellanada o prima sempre la forma més propera al castellà ('digerir' en lloc de 'pair'), em sembla com si els jueus dels camps d'exterminis s'haguessin queixat per la mala olor de les instal·lacions. Vull dir que, home, Alexandre, tant de bo que aquest fos el problema més greu. La primera TV3 es va negar a cedir en l'idioma davant una tipa que va telefonar per un concurs sense entendre el català. Pretenia que la presentadora canviés d'idioma. Mira que ella ja va dir-li que parlaria poquet a poquet, però ni així. Que no, que no, que en castellà. Sempre he pensat que aquella trucada no era autèntica. Que era una jugada política orquestrada des de Nicaragua mateix. Et parlo d'uns temps que diputats d'ERC i CiU marxaven del Parlament cada cop que algú hi parlava en castellà, en senyal de rebuig. Som a anys llum d'aquell Parlament, d'aquella TV3, d'aquella ERC, d'aquella consciència nacional. No fa res, que ERC s'ha presentat a les eleccions amb un cap de llista que no parla en català ni quan el conviden a TV3. I tan horrorós és si no ho fa perquè no li dóna la gana, com si realment no en sap prou tot i haver rebut l'ensenyament ja en temps de teòrica immersió.\nPer Anònim el 9 de gener de 2016 a les 11:54\n@ Països Catalans: Em sembla que no coneixes els significats de «baldament»\nfins i tot els consellers i el President\nPer Alerta el 9 de gener de 2016 a les 11:49\nDeixen anar barbarismes. És el [no] país que tenim, una colònia que acabarà parlant crioll, com un dialecte de registre vulgar i informal de la llengua de la metròpoli. No hi ha remei ni amb la independència. Mireu i escolteu sinó a Andorra.\nPer Anònim el 9 de gener de 2016 a les 11:45\nMolts cops,masses,hem d'abaixar el volum de l'altaveu i ignorar les notícies totalment fins que intuïm que faran el temps.Barcelona i la seva àrea s'ha convertit en un problema linguïstic dels grossos.O espabilen o els treurem la capitalitat.\nEn vies d'extinció\nPer Racs el 9 de gener de 2016 a les 11:26\nEl català està en franc retrocés tan social com culturalment. Ho veig a diari. Les xarxes socials han sigut un gran impuls per al castellà i per l'anglès, i el català ha perdut prestigi i valor. Ara molta gent ja no considera que el català sumi i ajudi a millorar socialment, sembla que ens n'haguem d'avergonyir. No està fent falta un Franco per dilapidar una cultura de mil anys, amb el twiter, el facebook i una oferta televisiva super extensa en castellà n'hi ha hagut prou. Si essent independents ho tindrem complicat ja no us dic res de com acabarà tot plegat dins l'Espanya eterna. Només tenint un estat propi podriem fer quelcom, sinó, el català te els dies comptats.\nI les emissores ?\nPer Josep Ramon i Coll el 9 de gener de 2016 a les 11:03\nTot i això el català a la televisió és de Fabra si el comparem amb el de les emissores, la grolleria hi és present en tot moment l'academicisme totalment absent , senyors i senyores la crisi del periodisme és real.\nPer TVMG el 9 de gener de 2016 a les 10:36\nDiuen: "Pel què fa a..." en comptes de "Pel que fa a..." i així estan dient aquesta absurditat: "Pel quina cosa fa a...". Posem-hi remei, sisplau, senyors del Temps, Francinos, etc!\nBenvolgut senyor Alexandre, llegeixo habitualment a seva columna, que trobo sempre encertada i punyent. A la d'avui, però, li vull fer un parell de comentaris -tot i acceptant d'entrada que té més raó que un sant- que, sens dubte, l'ajudaran a entendre això que denuncia. tv3 ha abandonat la llengua. L'han abandonat, en primer lloc, la direcció de la casa (que, encara que faci declaracions públiques del seu compromís, en realitat se l'in fot de la virolla); i, en segon lloc, alguns professionals (caps de departament, etc.) que hi presten servei i que són indiferents que els seus subordinats trinxin literalment l'idioma, sobretot en els programes en directe. Em refereixo principalment als programes d'esports, grau zero de l'escriptura i de la mínima competència lingüística exigible. A tv3 (qui firma això hi ha treballat uns quants anys i sap de què parla) hi ha uns professionals encarregats de vetllar perquè tot això no passi. Al CEI (Centre Emissor d'Informatius) i al CPA (Centre de Producció d'Audiovisuals). Professionals d'una competència més que demostrada i amb experiència als mitjans. Però poca cosa poden fer si no tenen el suport explícit i contundent de la direcció i dels anomenats "càrrecs intermedis". I això és difícil quan aquests càrrecs són tan ignorants -i, per tant, indiferents- com els periodistes que denunciava més amunt. Jo -i naturalment els meus excompanys de tv3- sé molt bé què s'hauria de fer per acabar amb aquesta situació. És molt senzill. Però em temo que tot això depassa l'espai destinat al comentari. En tot cas, només li volia fer arribar que si la seva denúncia té fonament, el problema té solucions. Bastaria plantejar-se-les seriosament. I aplicar-les, com és natural.\nPer Anonim el 9 de gener de 2016 a les 10:00\nEstic completament d'acord amb la denúncia que fa l'articulista sobre la llengua a TV3. Encara s'hi podrien afegir els aspectes fonètics. Hi ha molts locutors que no pronuncien ni una vocal neutra. És un escàndol!\nPer Anònim el 9 de gener de 2016 a les 09:59\nMalhauradament el que dius sobre TV3 podriem aplicar-ho a tot el teixit cultural del país. Fins que el català no sigui l'única llengua oficial de CAT, continuarem a lamentar-nos de la seva mort lenta i anunciada...en la cursa amb l'espanyol tenim el partit perdut, per raons obvies: no de qualitat, sinó de massa.\nun altre error molt comú\nPer Anònim el 9 de gener de 2016 a les 09:58\nés dir "de peu" en lloc de "dret". Per exemple, l'home es va posar de peu.\nDeixats de la mà del déu...\nPer Anònim el 9 de gener de 2016 a les 09:33\nel déu artur, es clar. És la mateixa deixadesa i manca de sentit d'estat que afecta tot el govern, exemples? - conseller d'economia del Govern de Catalunya (!) dient " si m'haig d'agenollar davant montoro pel FLA, ho faré"; - els morts a les carreteres ( on són els mossos que abans te'ls trobaves arreu? ); - les males carreteres per deixadesa de l'estat i del nostre govern; - madrid fotent-nos ( tenen govern en funcions!) l'Ebre i aquí "confiant" en Europa; - rodalia renfe, autopistes amb peatges, el cinema ( sense ) català, els insults i menyspreus de les TV privades.. - les subvencions a premsa anticatalana ( la vanguardia, el periodico, 8TV… ) - la submissió a la gran banca anticatalana ( lacaixa, bbva, santander…) molt d'embolicar-se amb la nostra bandera i molt poc sentit d'estat i de servei al País.\nPeriodistes que no cuiden el llenguatge en que s´expressen\nPer Anònim el 9 de gener de 2016 a les 08:52\nSi estimen el seu ofici, n´haurien de cuidar els detalls, com a bons professionals. Però sospito que la seva aspiració és quedar-se en un nivell mitjanot o baix, només per anar tirant. Periodistes que parles de bodega quan haurien de dir "celler", parlen de cates quan haurien de dir "tastos", de tacons en comptes de "talons", o diuen obrir la gana quan el vorrecte és "fer venir gana". I així fins l´infinit .... A fi de comptes només es tractaria de perfeccionar el llenguatge per enaltir el seu "estimat ofici" !\nAquesta no és la TV3 per la que tant vam haver de lluitar contra les esquerres sucursalistes\nPer Jordi M el 9 de gener de 2016 a les 08:45\nAixí com els del Castelló són 'orelluts' i els de l'Espanyol, 'periquitos', els de l'Atlètic de Madrid eren, de tota la vida, 'els matalassers'. La cosa venia de quan les fundes dels matalassos de llana solien tenir ratlles com les de la seva samarreta. El malnom va quedar en desús, potser arran que els matalassos ja van deixar de ser d'aquella manera. Però, per alguna raó, m'imagino que deuria ser un periodista de Madrid concret que ho faria i després ja la resta l'imitaria, fa quatre o cinc anys van tornar a fer servir l'expressió 'colchoneros'. Automàticament, TV3 va fer-ne seguidisme però no per recuperar 'matalassers', no. Els locutors de la televisió dita 'nacional de Catalunya' en diuen també 'colchoneros'. Però ells encara podrien tenir l'excusa que són joves i per tant ignoraven la plena normalitat que havia tingut l'expressió 'matalassers' fins no fa pas tant. Qui no té excusa, és la cadena. La direcció. Els responsables de dalt. La TV3 dels inicis, a la primera vegada que hagués detectat un 'colchoneros' ja hauria donat ordre estricta de corregir-ho. I si algú hagués gosat referir-se a un Barça-Madrid com 'el Clàssic', vés que no l'haguessin amonestat i tot per hispanocèntric.\nPer un català ben parlat\nPer Anònim el 9 de gener de 2016 a les 02:50\nMolt bon article! S'hauria d'aplicar una solució aviat.\nPer Berta. el 9 de gener de 2016 a les 02:34\nI afegiria, "rentable" per rendible, esquenes per espatlles, "boca avall" per de boca terrosa i tot un reguitzell, però prefereixo deixar-ho aquí.\nPer Jordi M el 9 de gener de 2016 a les 02:17\nSaps quan primen i són activistes del català? Només en dos casos. Quan ha de parlar un representant dels immigrants musulmans i en tot allò que pugui fer referència a Podemos (com ara dir-ne 'Podem', vinga talls d'intervencions en català de l'Errejón, etc.). Òbviament, en cap dels dos casos els mou cap interès de normalització del català sinó més aviat el contrari.\nSi només fós a TV3\nPer Anònim el 9 de gener de 2016 a les 02:12\nperò a les joguines, als estris escolars i no escolars, als prospectes de les medecines, components dels aliments, cartes d restaurants, ... i tot això qui n'és responsable sinó el govern dels "millors" i el seu president. Per això estic d'acord en que no l'investeixin president\nBaldament hom us faci cas!\nPer Països Catalans el 9 de gener de 2016 a les 01:41\nBaldament fóssiu escoltat. Molt encertat el vostre toc d'atenció. Només els pobrets carrinclons es pensen a resguard de les crítiques dels qui procurem enraonar com cal. Se n'adonaran mai que fan el ridícul tot enraonant sotmesos a paràmetres aliens?\nDe la mteixa manera la música EN català està prohibida\nPer Anònim el 9 de gener de 2016 a les 01:03\nes comenten els nous treballs de grups en anglès, en castellà etc però mai, mai de grups ue canten EN català I això que la única raó d'esxistir de tv3 etc és la defensa de la la cultura EN català perquè les altres ja tenen els seus mitjans I després parlen de què ens portaran a la Indep,\nI les grolleries?\nPer MontseC el 9 de gener de 2016 a les 00:58\nTotalment d´acord. I ja no parlem de les paraulotes constants, realment fa malt de sentir-les, jo apart de trobar-les ofensives, trobo que aquests professionals mostren un nivell cultural molt baix.\nTv3 i el catanyol\nPer Anònim el 9 de gener de 2016 a les 00:18\nTrobo a faltar aquells anys en els quals la televisió tenia cura de la llengua, i cercaven l'excel·lència


Entrevista a Xavi Malet Mumbrú, autor del cartell de la Festa Major\nEntrevista xavi malet mumbru autor del cartell de la festa major\nEl dissenyador gràfic Xavi Malet i Mumbrú, veí de Gràcia, va ser el guanyador del 28è Concurs del cartell de la Festa Major de Gràcia, organitzat per la Fundació Festa Major de Gràcia.\nPer què es va presentar al concurs del cartell de la Festa Major?\nBé, ja fa anys que m’hi presento, i com a gracienc és una manera de participar activament en l’entramat de la Festa Major.\nQuè representa el seu cartell?\nEl cartell vol representar diferents aspectes de la festa major, tant en l’àmbit individual com a col·lectiu. La idea era formar blocs i situacions que poden funcionar individualment, però que a la vegada es necessiten l’una de l’altre, com el famós joc del tetris, tot funciona si tot encaixa. La cultura popular, els guarnits, la gent, la música, etc\nLa Covid-19 ha tingut alguna cosa a veure?\nOi tant, els personatges tenen llavis en forma de cor, les mans i braços s’entrellacen, és una invitació a recuperar aquests petons i abraçades que ens ha robat aquest virus. No deixa, també, de ser un homenatge als que han patit la malaltia, i als que s’hi han quedat pel camí. Vaig fugir de màscares i mals rotllos. Recuperem l’optimisme i l’alegria.\nPer què va triar aquests elements?\nHe buscat elements molt gràfics que representessin l’esperit de la festa major i la cultura popular.\nQuina ha estat la tècnica del cartell?\nCom que vinc del món del grafisme visual, he treballat una il·lustració molt gràfica, geomètrica i lineal, a través de programes d’ordinador.\nQuè li ha semblat guanyar aquest premi?\nCom a gracienc i com a professional del disseny, una immensa alegria. Sempre és més gratificant guanyar un premi a casa.\nCom va sorgir el seu interès per al disseny i la il·lustració?\nSóc una persona polifacètica. Em dedico al disseny gràfic professionalment, però toco altres tecles com la il·lustració infantil, la fotografia i l’art. Jo no vaig néixer amb un pa sota el braç, hi vaig néixer amb un llapis. Tot el que està relacionat amb la creativitat i l’art m’apassiona\nHa guanyat algun altre premi?\nHe guanyat alguns premis de disseny i diversos premis de fotografia, entre ells alguns de la Festa Major de Gràcia.


Campanya de confecció de bates i mascaretes a Agramunt | Lleida.com\nL’Equip d’Atenció Primària d’Agramunt i el Consell Comarcal de l’Urgell han iniciat una campanya a nivell local per confeccionar bates i mascaretes de protecció per al personal sanitari i de residències.\nL’empresa d’Agramunt Grup Consist ha fet una donació de tot el material necessari per poder confeccionar bates a partir de les bosses de plàstic que fabriquen en diferents formats. Per la seva banda, diverses associacions i restaurants també han donat teixit de polipropilè procedent d’estovalles per confeccionar mascaretes de protecció. Aquestes donacions han estat fruit d’una crida a les xarxes socials.\nPer la seva banda, l’Ajuntament d’Alcanó i veïns i veïnes d’aquesta localitat també col·laboren en una campanya de confecció de bates.


El PSC introdueix la reforma federal de la Constitució i el plurilingüisme al full de ruta del PSOE | NacióDigital\nper B.S., Barcelona, Catalunya | 16 d'octubre de 2021 a les 18:19 |\nSalvador Illa aquest dissabte al congrés del PSOE | ACN\nEl document polític que sortirà del 40è Congrés Federal del PSOE recollirà una referència a la Declaració de Granada del 2013 -que apostava per una reforma federal de la Constitució- i també esmentarà la voluntat dels socialistes de fer polítiques per al reconeixement i empara de la pluralitat lingüística i cultural de l'Estat. La incorporació és fruit de l'aprovació d'una esmena presentada pel PSC a la ponència marc del Congrés del PSOE, havia fet marxa enrere en aquest camp i es limitava a expressar la preocupació pel "neocentralisme" i a apostar per un "aprofundiment de l'Estat de les autonomies" en una "Espanya multinivell".\nD'aquesta manera, el PSC situa el compromís dels socialistes espanyols al mateix nivell que al 2017. Els socialistes espanyols expressaran la seva aposta pel "diàleg i el pacte en el marc de la llei" per "donar sortida a situacions com la de Catalunya" mitjançant "un aprofundiment de l'Estat de les Autonomies tal com refereix la declaració socialista de Granada, referendada a la Declaració de Barcelona i les resolucions del 39 Congrés".\nEn aquest marc recorden que "l'enfortiment del projecte d'Espanya també se sustenta en el reconeixement i empara de la seva pluralitat lingüística i cultural, la sensibilitat cap als sentiments de pertinença diversos, el foment del diàleg interterritorial o la cooperació lleial entre administracions". "Cada vegada que s'han ignorat aquests principis s'han sembrat problemes" que "generen fatiga i ens desvien dels autèntics reptes globals on els espanyols ens juguem el nostre futur", sosté el text.\nLa ponència recollirà també una altra esmena transaccionada d'altres federacions que reivindica la "vigència" de la Declaració de Granada "cap a una estructura Federal de l'Estat". Recorda que algunes de les propostes de la Declaració de Granada "exigeixen una reforma de la Constitució" i es compromet a treballar per aconseguir les majories que l'han de fer possible. "El PSOE assumeix el compromís de treballar per enfortir i actualitzar l'Estat autonòmic seguint els millors exemples de països del nostre entorn amb estructures federals exitoses", diu el text.\nEn canvi, el PSOE ha rebutjat una altra esmena presentada per la federació de Jaén i pel corrent Izquierda Socialista que reclamava posar punt final a les "polítiques repressives" i afirma que "tots els presos i encausats del procés han de tornar a casa seva".\nPolítica, Declaració de Granada, PSOE, full de ruta, plurilingüisme, reforma federal, PSC, Congrés del PSOE\nAneu a regar.\nPer Jordi Almogáver el 17 d'octubre de 2021 a les 00:54\n"Fa mig segle que fem servir la mateixa fórmula per fer pa sec de pagés". - - - - - Potser amb una mica d'all el pa sec i florit pot tenir bon gust. - - - - - Aixó es el que podem esperar del socialisme catalá. El de Madrid ens oferéix més transparencia monárquica (fins on la fiscalia de l'estat ho permeti clar). - - - - Aquest l'unica cosa que saben fer es fer contents als bancs i res més. ¿Algun no independentista encara no entén per qué els indepes es volen independitzar?. - - - - - ¿Si la Merkel es va cansar de pagar-li la paella i el Jerez a aquesta colla d'inútils per qué ho han de fer els catalans?


Koru Hotel Artvin Artvin Turquia - Ofertes d'hotels amb els MILLORS DESCOMPTES EN LÍNIA\nVeure tots els 12 allotjaments a Artvin.\nYeni Mahalle 19 Mayis Cad. Ormanyolu Sok. , Artvin, Artvin, Turquia, 8000 - Veure al mapa\nTant si es tracta d'un viatge de plaer com si és de negocis, Koru Hotel Artvin és una elecció d'allotjament magnífica quan visiten Artvin. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nKoru Hotel Artvin ofereix un servei impecable i compleix amb totes les exigències dels més experimentats viatgers. Per a la comoditat i comfort dels seus clients, l'hotel ofereix recepció 24 hores, express check-in/check-out, magatzem d'equipatge, aparcacotxes, servei d'habitacions.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb banyera hidromassatge, aire condicionat, servei de despertador, escriptori, balcó/terrassa a cada habitació. Les instal.lacions d'oci de l'hotel, que inclouen esquí, parc infantil, jardí, esports d'aigua (no motoritzats), sala de jocs estan dissenyades per escapar i relaxar-se. Koru Hotel Artvin és un lloc ideal d'estada pels viatgers que busquin encant, comfort i facilitat a Artvin.\nTots els tipus de viatgers (42) Parelles (13) Viatgers en solitari (5) Famílies amb infants petits (7) Famílies amb infants grans (7) Grups (10)


La Policia Nacional reconeix la tasca professional en Seguretat Privada de la professora Anna Almécija - Escola de Prevenció i Seguretat Integral- EPSI - UAB Barcelona\nLa Policia Nacional reconeix la tasca professional en Seguretat Privada de la professora Anna Almécija\nLa Policia Nacional va organitzar un acte a Madrid, el passat 27 de novembre, per reconèixer la tasca de col·laboració de 340 professionals de la Seguretat Privada amb aquest cos policial. Entre les persones que van rebre la menció honorífica, hi havia la professora de l'Escola i experta en seguretat i gènere, Anna Almécija.\nEl passat 27 de novembre, es va celebrar un acte organitzat per la Policia Nacional per reconèixer la tasca de col·laboració de diversos professionals de la Investigació i Seguretat Privada, que amb la seva cooperaciò contribueixen a enfortir el binomi seguretat pública - seguretat privada, i fer que el model espanyol sigui tot un referent per altres països.\nL'esdeveniment, que es va dur a terme al complex policial de Canillas, a Madrid, va estar impulsat per la Unitat Central de Seguretat Privada del cos policial, i va ser presidit pel Comissari General de Seguretat Ciutadana, Juan Carlos Castro.\nLa Policia Nacional va atorgar 340 mencions honorífiques a professionals de la Seguretat Privada, entre directors de seguretat, caps, vigilants, detectius privats, així com a persones vinculades amb el Sector o amb activitats relacionades. Anna Almécija, advocada, professora de l'Escola, i experta en seguretat i gènere, va ser una de les professionals que va rebre aquest reconeixement en la categoria "B".\nAlmécija treballa, actualment, amb la Conselleria d'Interior de la Generalitat de Catalunya en el protocol de seguretat contra les violències sexuals en entorns d'oci #NoEnPassemNiUna. És també una de les persones encarregades d'oferir formació al personal de bars i locals nocturns per detectar i saber actuar davant d'una agressió sexual.\nRoser Martínez i Joaquín Rodríguez, ponents a les VIII Jornades Antimilitaristes i de Memòria Històrica\nEls professors de l'Escola, Roser Martínez i Joaquín Rodríguez, participaran a la VIII edició de les Jornades Antimilitaristes i de Memòria Històrica, presentant la campanya Stop Killer Robots, a aquest esdeveniment virtual organitzat per Gernika Gogoratuz (Centre d'Investigació per la Pau de Guernika). La ponència online dels docents es celebrarà el 18 de novembre, a les 18:30 h. La inscripció es gratuïta.


Porta4 commemora el Dia de la Dona, aquest mes de març amb diverses obres protagonitzades per dones. – :: TOT Gràcia | El TOT de la Vila de Gràcia ::\nPorta4 commemora el Dia de la Dona, aquest mes de març amb diverses obres protagonitzades per dones.\nEl passat dimecres 1 de març al migdia a la sala Porta4 va tenir lloc la conferència de premsa on Verónica Pallini, actriu i directora de Porta4 i Carmen Holguera, responsable de sala, van explicar a grans trets el projecte portat a terme per tres dones, l’equip el completa, Lara Vidal, gestora cultural. Es va parlar de la importància de destacar, en una setmana tan important com la setmana del Dia Internacional de la Dona, els 10 anys que porta el projecte en peu destacant el gran esforç que està sent portar-lo endavant. Un dels trets a destacar des del teatre ja estat donar importància que la gestió del projecte el porten tres dones. Verónica va destacar el creixement de Porta4 dient que actualment estan acompanyades per homes molt valuosos que integren el 50% de l’equip.\nEquip de Porta4. Fotogrfia: Cedida per la sala.\nA Verónica Pallini directora de l’espai va remarcar el fet del gran esforç que comporta combinar la vida personal amb la laboral en un projecte d’escola i sala que no ha deixat de créixer. Es troben en un bon moment per replantejar-se tot perquè el projecte està creixent. Aquest any s’ha volgut destacar el treball d’elles fent aquesta trobada amb la premsa i programant tres obres protagonitzades per dones. Entre les tres propostes presentades s’inclou l’última producció de Porta4 «Te voy a matar, mamá», protagonitzada per la mateixa Verónica, obra on a partir d’un text teatral investiga diferents posades en escena convidant a diferents directors i oferint un gir estètic en cada proposta.\nTe voy a matar, mamá.\nAquesta obra ens parla de la relació mare – filla, una de les relacions més conflictives en l’univers dels vincl es efectius i que transcendeix tot tipus de fronteres. El personatge treu a relluir, amb humor i ironia, situacions, conflictes, divergències amb la mare i, d’una manera o altra, l’espectador aconsegueix identificar – se amb ella.\nLou Salomé. El carácter de un gato.\nÉs un d’aquests noms importants en la història tot i que no han transcendit a l’imaginari col·lectiu. Ella no només va ser musa de grans intel·lectuals i artistes del seu temps, sinó que els va tractar d’igual a igual. Interlocutora i amiga de Nietzsche, Freud o del poeta Rilke. Paloma Arza es posa a la seva pell per a donar-la a conèixer al públic de Porta4. Lou Andreas Salomé va ser pionera en l’art de ser ella mateixa. Sentia una total indiferència per les convencions morals de la seva època, el que va representar un desafiament social en una de les èpoques de major esplendor de la cultura europea. Curiosa insaciable, entre les seves obres va escriure novel·les, assajos i articles, sobre psicoanàlisi. «Lou Salomé. El carácter de un gato» reflecteix el món d’aquesta dona inigualable, nascuda a Sant Petersburg l’any 1861, any en què l’esclavitud va ser abolida a Rússia. Una data que va suposar l’inici de la florida artística i social a Europa. Quan va morir a l’Alemanya nazi del 1937, Europa es va tornar a quedar a les fosques. Es podrà veure els dies 10, 12, 19 i 26 de març podeu consultar els horaris al seu web.\nÉs una proposta descarada i mordaç portada i adaptada per les directores Carmen Ibáñez i Laia Cardona. Han realitzat un muntatge personalitzat d’uns dels textos més importants de la Grècia clàssica. Potser, el seu autor, Aristòfanes, no era conscient de la importància que tindria l’obra que va crear. Tan important que, segles després, la jove companyia de teatre, La Coquera, la presentarà davant el segle XXI durant tots els dissabtes de març a les 19.00 hores. El públic podrà viatjar fins l’Atenes de l’any 411 a.C., un període agitat, doncs Atenes i Esparta portaven 2anys en guerra provocada per la obstinació dels homes. Davant la negra realitat, les dones de tota Grècia decideixen fer una vaga sexual per a què la tan necessària pau torni a regnar.\n10 anys Porta4\nLou Salomé. El carácter de un gato\nSergi Vergés presenta aquest divendres 10 de març de 2017 el seu disc "Beatus Ille" al Tradicionàrius.\nUn mercat amb història: l'Abaceria Central.\nEl TOT GRÀCIA 07 d’Estiu especial Festa Major 2018 ja és al carrer.\nLa cartellera teatral de Porta4 per aquest juliol 2017 amb, «Cosmètica de l’enemic», o Entrellençols … vetllada de relats eròtics», entre d’altres muntatges.


Professionals del Parc Sanitari realitzen missió mèdica a Sucre - Solidaritat Sant Joan de Déu\nDes del passat 3 de desembre, una expedició de professionals del Parc Sanitari Sant Joan de Déu, es troba a Sucre (Bolívia) per traspassar coneixement en el marc del programa d’agermanament que té aquest centre amb l’Hospital Cristo de las Américas.\nL’expedició està formada pels doctors Juan Castellanos i Óscar Izquierdo del Servei de Traumatologia, la doctora Meritxell Ojer del Servei d’Anestèsia i el doctor Franklin Díaz del Servei d’Urologia. Un viatge que es realitza per treballar, colze a colze, amb els professionals bolivians dels serveis de traumatologia, anestèsia i urologia. Una estreta col·laboració que té com a objectiu oferir una bona atenció a la població de Sucre i els seus entorns. Una població que, per manca de recursos, no poden rebre una atenció reglada de diferents problemes de salut relacionats amb aquestes tres especialitats.\nFins el moment s’han realitzat 27 intervencions quirúrgiques: 8 del servei de traumatologia i 19 del servei d’urologia.


Trobar solucions i camins « pintant...\nAnglès oral i blogs »\nEs pot donar el cas que no sàpiga cap on va el camí. Poden passar varies coses. Una és que, com que no sé la solució, investigui cap a diferents camins. D’aquests es pot donar el cas que tingui sort o vista i agafi el més curt a la primera, o bé que faci varis intents perquè no és evident, no tinc sort, etc.\nEn el cas que algú em digui “per anar d’A a B el camí bo és aquest” tindré només una cosa al cap: el camí bo. En el cas que jo investigui (auto-aprenentatge, i per això l’auto-aprenentatge en sí mateix no és tant negatiu o no sempre) tots els camins possibles, potser el que tindré al final no serà el millor (espero que no em passi sovint!) però sí que sabré trossos de camins que no em porten on volia però possiblement em portaran a altres llocs futurs cops. I això és prou important, tenir referències pels futurs cops!\nAh! i com a reflexió, és més interessant saber com es fa i que no saber com NO es fa. Però saber com NO es fa també té la seva gràcia, evidentment.\nA vegades sé d’algú que sap la solució al problema que tinc però prefereixo intentar-ho per mi sol una estona o dies: bé perquè així trobaré camins (solucions) que no són per em serviran altres vegades, bé perquè potser la persona pot no saber el camí més òptim i si me’l diu ja estaré «contaminat» amb el seu pensament i em costarà més millorar-ho*. El mateix aplico jo a gent de confiança que no té pressa, tant per si troben una solució millor que la meva i me l’expliquen com si així troben altres solucions.\n*: Si recordo bé, vaig llegir que quan Albert Einstein era estudiant i estava al laboratori, li van donar un problema i uns passos per solucionar-ho. El primer que va fer, va ser tirar els passos i començar a investigar i així (potser) trobar una millor solució o bé aprendre més del problema.\nabril 20th, 2008 | Category: Pensaments\n2 comments to Trobar solucions i camins\nabril 20, 2008 at 18:27\nCarles, ja et vaig dir que no pots fer servir varis/vàries de la manera en què ho fas.\nPots fer servir diversos/diverses.\nD’altra banda, m’agraden molt les teves reflexions, t’expliques molt bé.\nabril 20, 2008 at 22:08\nJa he corregit el tema de diversos/varis. Ostres, ni fet expressament! Espero que la propera entrada no hi torni 🙂\nGràcies pel comentari i la correcció!


La cuina de casa per Mariona Quadrada\n619 222 246\nQui és MQ\nTallers monogràfics 2022\nCurs de cuina bàsica 2021-2022\nCurs ESPECIAL 40 ANYS\nRegala un Taller de MQ\nTallers – Cuina Mòbil\nSelect PageIniciQui és MQOn trobar-nosCursos de cuina Tallers monogràfics 2022 Curs de cuina bàsica 2021-2022 Curs ESPECIAL 40 ANYS Classes SoparRegala un Taller de MQReceptes PublicacionsBlogEmpresesTallers – Cuina Mòbil\nVols fer un taller de cuina al teu poble, a la seu de la teva associació o a qualsevol indret de Catalunya... Amb la Cuina Mòbil, la Mariona Quadrada pot traslladar els seus tallers allà on desitgis!\nCursos de cuina per a tots els gustos i nivells.\nCurs de cuina nivell BÀSIC: 16 sessions que farem els dilluns a partir del 4 d’octubre on aprendrem les tècniques bàsiques de la cuina per poder dur a terme qualsevol recepta i ampliar receptari per cuinar a casa. Coneixement del producte de temporada i com treballar-lo.\nCurset ESPECIAL 40 ANYS: Us oferim 8 sessions, els dimarts quinzenals a partir del 26 d’octubre on repassarem els millors plats (revisats) que uns hem ofert al llarg d’aquests 40 anys d’escola de cuina.\nEls dimecres us oferim classes de cuina monogràfiques de dues hores de durada sobre un producte específic o un estil de cuina determinat.\nDavant la demanda creixent a molts pobles i ciutats, a empreses, a institucions, etc… l’escola de Cuina de Mariona Quadrada ofereix LA CUINA MÒBIL amb capacitat de desplaçament arreu de Catalunya.\nUs oferim un ampli catàleg de serveis.\nCroquetes fàcils de bacallà\nSépia a la planxa amb safrà i pinyons\nFideus amb ceps\nTruita de molles\nBlogs Club de cuines\nDe la literatura les cuines de la Mediterrània\nLa Simó …una modista de la bijuteria


Es redueix el temps d'espera per a ser operat a Catalunya - Sabadell Informa!\nInici » Notícies » Notícies Generals » Sanitat » Es redueix el temps d’espera per a ser operat a Catalunya\n24 Gener 2018 a 10:00\nTambé es redueix el nombre de pacients per accedir a consultes externes i proves diagnòstiques\nReconeixement Hospitals // Imatge del web de Wikimedia\nDurant l’any passat, el Servei Català de la Salut (CatSalut) ha aconseguit baixar els temps d’espera i, alhora, reduir el nombre de pacients en llistes d’espera per intervenció quirúrgica, proves diagnòstiques i consultes externes. Des del mes d’abril del 2017, amb l’aprovació dels pressupostos del Departament de Salut, el CatSalut està aplicant el pla de xoc per a la millora de les llistes d’espera, que ha destinat 57M€ addicionals a incrementar l’activitat d’intervencions, proves i consultes externes.\nTot i que la planificació operativa del pla de xoc preveu l’avaluació del seu impacte als 12 mesos del seu desplegament, al mes de desembre, amb només 9 mesos d’implantació, els resultats preliminars són positius i van en la direcció esperada. A més, és remarcable el gran esforç en matèria de transparència realitzat –que ha permès, entre d’altres, publicar dades obertes mensuals-, així com la millora en la qualitat del registre de les dades –gràcies al desplegament d’un pla d’auditoria a tots els centres hospitalaris de Catalunya-.\nL’any passat l’activitat quirúrgica es va incrementar un 6,5% respecte al 2016. En concret, al 2017 es van fer 361.942 intervencions, 22.220 més que l’any anterior.\nL’impacte de la crisi econòmica va provocar una frenada d’aquesta activitat que es fa palès, sobretot, en el període 2011-2013. El volum d’activitat del 2017 supera un 9% l’activitat realitzada l’any 2010 i un 18,2% la realitzada el 2011, l’any de major ajustament econòmic.\nEl temps mitjà d’espera dels pacients en llista d’espera és de 144 dies, mentre que l’any 2016 se situava en 170, el que suposa una disminució del 15,3%. A més, s’ha reduït en 1.019 el nombre de pacients que esperen una intervenció: en concret, al desembre de 2017 hi havia 163.809 pacients en llista d’espera, mentre que un any abans hi havia 164.828. Aquesta reducció cobra més rellevància tenint en compte l’augment de nous pacients derivats amb indicació quirúrgica per l’increment d’activitat en consultes externes i proves diagnòstiques.\nL’increment d’activat, amb la priorització dels procediments que més espera acumulen, ha millorat els resultats dels actuals pacients en llista d’espera a diferents nivells:\n► El 95,4% dels pacients en llista al desembre del 2017 estan dins de termini establert.\n► En un any s’ha aconseguit reduir en més de la meitat els pacients fora de termini, passant de 16.081 pacients el 2016 a 7.595 el 2017 (8.486 pacients menys).\n► Per tipus de procediments:\no Tots els pacients esperen 90 dies o menys per una cirurgia cardíaca.\no Més del 99% en espera per intervencions oncològiques estan dins del termini.\no Per a cataractes, pròtesis de genoll i pròtesis de maluc, el 96% estan dins el temps màxim de garantia. En concret, pròtesi de genoll és el procediment que aconsegueix la millora més destacada, amb un 82,5% dels pacients dins del termini front del 66% de l’any 2016. S’aconsegueix reduir 1.494 pacients que superen els 180 dies, el que suposa una disminució del 60,8% (964 pacients el 2017 front 2.458 a desembre 2016).\n► Destaca la millora evolutiva dels pacients intervinguts dins de termini establert, que en el cas dels procediments garantits passa d’un 65% el 2012 a un 96% el 2017; i en els de referència d’un 78% el 2012 a un 95,2% el 2017.\n► Els 10 procediments quirúrgics prioritaris:\no El pla de xoc va prioritzar i es va concentrar principalment en 10 procediments quirúrgics amb més temps d’espera o major volum de pacient, com són: pròtesi de genoll, hèrnies inguinals, reparacions articulars, cirurgia d’esquena, etc.\no Si bé l’activitat quirúrgica global ha augmentat un 6,5% respecte al 2016, en el cas dels 10 procediments prioritzats l’increment ha estat gairebé el doble, (12,7%). S’han efectuat un total de 6.491 intervencions més que l’any 2016.\no A més dels resultats esmentats pel procediment de pròtesi de genoll, destaca l’increment d’activitat de cirurgia d’esquena (37,8% respecte al 2016) i obesitat mòrbida (34,8%), que aconsegueixen reduir el nombre de pacients en llista, el temps mitjà d’espera i el nombre de pacients que superen el termini.\no Pel conjunt dels 10 procediments s’ha aconseguit disminuir 4.507 pacients en llista d’espera, un 11,7% menys que el 2016. El temps mitjà d’espera dels pacients en llista d’espera es redueix un 21,8%, passant de 243 a 190 dies (53 dies menys).\nEn aquest àmbit es van realitzar l’any passat més de 2,2 milions de primeres visites. L’activitat de consultes externes es va incrementar un 14,3% respecte al 2015 i un 5,9% respecte al 2016. Al 2017 es va aconsegueix disminuir els pacients i el temps mitjà d’espera per primera visita en totes les especialitats.\nRespecte al desembre de 2016, en acabar l’any 2017 es va comptabilitzar un 20,7% menys de pacients en espera per a consultes externes (421.841 pacients). El temps mitjà d’espera global per primera visita se situa en 114 dies, amb el que s’aconsegueix una disminució del 25% (38 dies menys en comparació amb el 2016). Es redueix en més de 75.000 el nombre de pacients que esperen més de 90 dies per ser visitats, xifra que suposa una reducció del 38%.\nPer especialitats, destaca la disminució de pacients en espera per a traumatologia (10.512 pacients menys) i oftalmologia (14.922 pacients). Aquestes especialitats, que són les que tenen una major llista d’espera, redueixen el temps d’espera per primera visita en 37 dies i 53 dies, respectivament.\nLes proves diagnòstiques es van incrementar un 5% respecte a l’any 2016. Es van fer més de 700.000, el que suposa un augment del 35% respecte a l’any 2010. En aquest àmbit ha disminuït el nombre de pacients en espera per a totes les proves diagnòstiques: en concret, una reducció del 22,5% respecte al 2016, el que suposa 30.519 pacients menys (passa de 135.809 a 105.290 pacients).\nPel conjunt de proves diagnòstiques hi ha 18 dies menys d’espera, el que suposa una disminució d’un 21,2%. Ara, la mitjana és de 67 dies. El temps d’espera també disminueix per a la majoria de proves, excepte polisomnografia i ergometria.\nAixí mateix, hi ha menys pacients que superen el període de referència. En concret, 24.613 menys respecte al desembre de 2016, cosa que representa una disminució del 61%. També ha augmentat la proporció de pacients que es troben dins el termini de referència, que passa de 70,3% a 85%.\n#hospital #operat #temps espera


Colònies d'estiu Esplai GISC\t- Fundesplai\nInici » Colònies » Colònies d'estiu Esplai GISC\nColònies d'estiu Esplai GISC\nColònies\ta FOGARS DE MONCLUS\nde 3 a 19 anys\ndel 26 al 30 de juliol 2021 (4 torns)\nLes Colònies és un espai de convivència i diversió amb amics i amigues, lluny de la ciutat i en una casa de colònies. Es tracta d'una proposta educativa on, al voltant d'un eix d'animació i d'activitats, els infants participen activament, al llarg d'uns quants dies fora de l'entorn familiar. Diversió, emocions, excursions, amistat, convivència, lleure, higiene, salut, alimentació, cooperació i participació en les feines de la casa, formen part de la vida diària de la colònia i que oferim ja fa més de 48 anys.\nDescansar i fer salut: el canvi d’espai, de ritme i d’activitat és saludable\nEstar lluny de la família: els infants s’espavilen, creixen i fan noves amistats.\nAprendre a viure: poden experimentar coses noves, estar a la natura,...\nDeixar descansar als pares i mares\nEls monitors/res, gent de confiança: tenen l’experiència de treball de tot el curs a l’Esplai\nViu una gran aventura i uns díes inoblidables amb els teus amics i amigues a l'entorn natural del Monyseny, un lloc ple de llegendes i de molta història.\nEn ple Cor de la Natura, podrem gaudir d'un munt d'activitats; Tallers de Natura, Piscina, Jocs de descorta i Nit d'estels i moltes aventures que no et pots perdre. Una activitat per aprendre a ser més autònom en companyia dels amics i l'equip de monitores i monitors.\nTallers de Natura i descoberta de l'entorn\nExcursió i vivac\nJocs de Nit i Vetllades\nTreballem hàbits i autonomia\n10:00\t Activitats mnatí\n14:30\t Temps de descans. Temps lliure\n16:00\t Activitat tarda\n18:00\t Temps de joc\n21:00\t Activitat Nit.\n22:30\t Bona nit!\nAquesta activitat està promoguda i gestionada per ESPLAI GISC (avís legal)\nPer a la realització de la inscripció ca la següent documentació: fotocòpia de la targeta sanitària, cartilla de vacunes, DNI del pare/mare/tutor i omplir el formulari d’inscripció\nCal abonar el 25% en el moment de la inscripció i la resta abans de l'inici de l'activitat.\nEls no socis han d'abonar 15 € en concepte de matrícula.\nPer demanar més informació i/o concretar inscripció podeu trucar al 93.370.19.17 / 627.362.031 o per correu electrònic a giscosme@fundesplai.org\nEn les nostres colònies complim la normativa que marca la Generalitat, decret 267/2016?de 5 de juliol, que entre d'altres, estableix que la ràtio establerta és 10 infants per cada monitor/a. (8 infants si són menors de 3 anys).\nCOLONIES D'ESTIU CASSIOPEIA\nCOLONIES D'ESTIU ORIO\nCOLONIES D'ESTIU DRACO\nde 12\ta 19\tanys\nCOLONIES D'ESTIU JOVES\nEn cas d’anul·lació d’algun/s servei/s per part de Fundesplai o per causa de força major generada per l’emergència de la COVID-19, es retornarà el 100% de l’import.\nDades de ESPLAI GISC\nPlaça del Barri de Sant Cosme


SDN Serveis De Neteja: COM NETEJAR TAQUES D'OLI A LA ROBA\nNo saps com treure una taca d'oli a la roba? Doncs llavors, has arribat al lloc indicat. Et diré com treure taques d'oli o greix de les teves robes favorites.\nNetejar taques d'oli a la roba és molt difícil, si no dones amb el producte adequat per eliminar-les completament. No obstant això, hi ha alguns trucs casolans que poden ser la solució, si busques com treure una taca d'oli en la teva roba preferida.\nQui no ha hagut de lidiar amb una taca d'oli? Aquestes taques a la roba són tan freqüents com resistents i poden fer malbé les teves peces més estimades.\nCom treure taques d'oli\nSi et preguntes com netejar taques d'oli a la teva roba, pots provar amb algun dels següents trucs casolans de neteja.\nSi la taca d'oli és recent, actua amb rapidesa per treure-la més fàcilment.\nCobreix la taca amb abundant sal. La sal absorbirà l'oli no permetent que penetri en el teixit. A falta de sal pots emprar sucre o talc.\nUn cop sec raspalla enèrgicament la peça.\nPer taques d'oli resistents, aplica detergent de vaixella sobre la zona tacada de la teva roba i frega fins remoure completament.\nTambé pots provar amb sabó en pols o sabó blanc.\nEn qualsevol cas, l'important és que netegis la taca en sec, sense mullar prèviament la peça.\nVelles o antigues\nPer treure una taca d'oli antiga, submergeix la peça en una solució d'aigua, vinagre blanc i alcohol.\nDeixa en remull per una bona estona i després renta la roba de la manera habitual.


CCOO denuncia la recol·locació de més de 900 professionals de l'educació per cobrir l'increment de l'alumnat\nProvenen de llocs de treball eliminats pel Departament, que evita així haver de contractar nous mestres\nEl conseller Maragall ha certificat avui en roda de premsa que ha retallat 909 professionals de l'educació dels llocs on treballaven per poder cobrir l'increment d'alumnat del sistema educatiu.\n- El conseller Maragall contra la qualitat\nDe les 909 places retallades, 151 corresponen a la reducció dels grups de la formació professional i els batxillerats, portant les ràtios de la postobligatòria a superar els 40 alumnes per aula en les matèries comunes en la majoria dels instituts.\n173 professionals dels serveis educatius han de deixar la feina de suport a l'alumnat i a la docència, deixant sense assessorament tècnic les situacions educatives més complicades.\nS'han retallat les hores de coordinació dels instituts, fins a acumular les hores de 120 docents.\nAugmentant les ràtios, retallant els suports i els assessoraments i impedint les coordinacions, la qualitat educativa no pot fer més que empitjorar.\n- Contra l'equitat\nEl Departament ha reduït també 165 aules d'acollida, que s'afegeixen a la reducció del curs passat, deixant sense suport a l'alumnat nouvingut.\nA les escoles rurals de Catalunya, el conseller declara haver reduït 40 persones de la plantilla. Segons l'estimació de CCOO, la retallada afecta al menys a 80 places.\nL'estalvi de recursos no es pot fer posant en qüestió els mecanismes mínims per garantir l'equitat per a la població rural i per a la població d'origen estranger.\n- Contra l'excel•lència\nEl Departament anuncia també la finalització de tots els programes d'innovació que tenien adjudicada una millora de plantilla, en total 116 persones, que ja eren molt menys de la meitat de les que havia compromès a l'acord de condicions laborals de 2005.\nEl conseller també incompleix l'acord del 2005 en no convocar 250 llicències d'estudi i en minimitzar els programes de formació del professorat.\nLa despesa dedicada a aconseguir excel•lència, malgrat les declaracions del conseller, queda reduïda pràcticament a zero.\n- Contra la transparència\nEl Departament va nomenar ahir 6.250 persones per ocupar vacants en centres educatius el curs vinent. Ni les persones interessades ni els sindicats representatius han tingut accés a les llistes, de manera que no hem pogut comprovar si els nomenaments s'han fet de manera correcta i ajustada a dret. És la primera vegada a la història de la Generalitat que no es pot fer el seguiment del procés.\n- A favor de la crisi\nLa crisi econòmica ha portat a l'atur milers de persones a Catalunya, que estan demanant formació per resituar-se en el mercat de treball. El Departament no augmenta les places a les escoles de persones adultes ni en els ensenyaments professionalitzadors. L'únic increment correspon a les places de segon curs per a l'alumnat que ja va fer primer el curs passat.\nLes actuacions del Govern només poden aguditzar la situació de crisi real de les persones en atur, i seguir sense proporcionar personal qualificat a les empreses.


Pneumòlegs adverteixen d'una segona onada del virus - Diari de Girona\nPneumòlegs adverteixen d'una segona onada del virus\nEl repunt de casos, explica un expert, podria deure's a la suma d'una nova soca importada, probablement de l'Amèrica Llatina\nefe 15.07.2020 | 17:32\nEl cap del Servei Pneumologia de l'Hospital del Mar i president de la Fundació BRN (Barcelona Respiratory Network), Joaquim Gea, ha advertit que l'augment de positius a Espanya podria suposar un segon brot significatiu de coronavirus.\nDesprés de recordar que els hospitals han preparat plans de contingència per «encaixar millor el cop d'un previsible segon brot de la malaltia», Gea ha assegurat en un comunicat de la fundació BRN que l'arribada de casos importats «sembla haver implicat un subtipus una mica diferent del coronavirus».\nGea, s'ha referit a l'augment generalitzat de contagis i als rebrots del Segrià i de l'Hospitalet de Llobregat per advertir de la possibilitat d'aquest «segon brot significatiu d'infecció per coronavirus».\n«Ens enfrontem a un escenari molt diferent respecte al primer brot significatiu de coronavirus del mes de març. El canvi positiu d'escenari és molt clar tant a nivell clínic, epidemiològic, com des del punt de vista de l'organització del sistema de salut o el coneixement sobre els tractaments», ha precisat el pneumòleg.\nSegons Gea, el repunt de casos de coronavirus a Espanya es deu a un subtipus de SARS-CoV-2 semblant al que ja va provocar la tragèdia el mes de març, al qual s'ha unit un nou llinatge o soca de coronavirus importada, probablement de l'Amèrica Llatina.\nNo obstant, reconeix que fins al moment no hi ha evidència científica que es tracti d'una versió més agressiva del virus o amb un poder de contagi més elevat.\n«El virus ha estat mutant des de la seva aparició i té diferents llinatges», ha afegit el president de la Societat Catalana de Pneumologia (SOCAP), Enric Barbeta.\n«El que sabem fins al moment és que el virus importat de l'Amèrica Llatina manifesta diferències genètiques respecte al virus del brot de març, però no podem aventurar-nos a dir que clínicament sigui diferent. En part, no podem avaluar la seva agressivitat, ja que els sistemes sanitaris dels països que s'han enfrontat a ell són molt diferents del nostre», segons Barbeta.\nEls dos pneumòlegs han recordat que molts hospitals, especialment els de més mida, han preparat plans de contingència per a una previsible segona allau de pacients.\n«La preparació dels professionals és molt millor respecte de la crisi sanitària del mes de març. L'experiència respecte a una cosa que t'ha passat sempre comporta un aprenentatge. La formació sobre aquest tipus de coronavirus ha sigut molt intensa durant els últims mesos. Ara estem més i més ben preparats del que estàvem llavors i podrem fer una millor gestió de la malaltia», segons Gea.\nEl pneumòleg ha explicat que «els tractaments disponibles actualment per tractar la Covid són molt similars als del mes de març; hi ha un fàrmac ja aprovat per a aquesta indicació concreta, tot i que el seu ús ja estava permès en l'anterior brot per a casos molt específics».\nAvenços i troballes\n«La diferència més gran –ha precisat– ve marcada pels avenços i troballes fetes en la gestió dels aspectes ventilatoris i de bloqueig de la tempesta inflamatòria que comporta la malaltia per part dels professionals sanitaris».\nRespecte a l'índex d'immunitat de grup davant el coronavirus, Gea ha apuntat que «les cèl·lules que s'encarreguen de defensar-nos del virus no només són els anticossos. Molts immunòlegs defensen la idea que més gent ha estat en contacte amb el virus, però no han arribat al punt de desenvolupar anticossos. No obstant, aquestes persones sí que haurien desenvolupat algun altre tipus de defenses que els atorgarien cert nivell de protecció».\nGea també considera factible, fins a l'arribada de la vacuna, de «la possibilitat d'un tercer o successius brots».


Apartament Tro - Casa arena\n“Encantadora casa de poble dúplex al barri antic de Cadaqués i a pocs metres del mar”\nEncantadora casa de poble situada al barri antic de Cadaqués i a pocs metres del mar. Dúplex prèmium acollidor, modern i recentment reformat amb cura i detall. Trobaran totes les facilitats necessàries per a gaudir d’uns dies de descans inoblidables.\nL’apartament està situat en el centre històric de Cadaqués, a 5 minuts a peu de l’estació d’autobusos i a 5 minuts a peu de la meravellosa platja de Port Alguer.\nA poques passes de l’immoble trobaran negocis d’alimentació, botigues i restaurants de qualitat.\nVistes Esglèsia i Teulades\nHabitació 1: Doble Queen o Twin\nHabitació 2: Doble Queen o Twin\n*Sala d’estar amb possibilitat d’afegir dos llits suplementaris, amb cost apart.\nVeure més comoditats\nSala d’estar Dormitori i bany\nPlanxa Accés independent\nElements bàsics Aigua calenta\nLlençols, sabó i paper higiènic Forn microones\nPenja-robes Entrada privada\nExtres amb costos a part\nLlit suplementari: 40€/dia\nDos llits suplementaris: 80€/dia\n+ Primera compra\n+ Kit Nadó\nComentaris d’altres clients\nEl dúplex està situat en un carrer per a vianants amb accés limitat als cotxes. Recomanem arribar a peu una vegada aparcat el cotxe. En cas de no trobar aparcament gratuït a prop de l’apartament, recomanem deixar el cotxe en un pàrquing privat. El pàrquing més proper està a 4 minuts caminant des de l’apartament.\nProcés d'arribada i horari\nArribada després de les 16.00h\nSortida abans de les 11.00h\nCasa de Salvador Dalí 1,5 km\nMuseu de Cadaqués 85 m\nTaller Josep Moscardó 750 m\nTaller Ramón Moscardó 750 m\nSocietat Recreativa l’Amistat 400 m\nGaleria Patrick J. Domken 800 m\nGaleria Syc – Cadaqués 800 m\nGaleria Cadaqués – Huc Malla 800 m\nBotiga Colmado 280 m\nBar Casino Cafeteria/bar 400 m\nMercat Setmanal dilluns 240 m\nRestaurant Casa Anita 500 m\nRestaurant Compartir 220 m\nRestaurant La Gritta 450 m\nRestaurant El Padrí 450 m\nRestaurant Enoteca MF 750 m\nRestaurant Can Pelayo 84 m\nBar de copes i còctels\nBar Boia 450 m\nCafè de la Habana 300 m\nCap de Creus 7,4 km\nBar Meliton 450 m\nBar Mut 200 m\nSupermercat Spar 290 m\nCarnisseria Serrapla 290 m\nForn de pa Sanés 350 m\nDipòsit de seguretat. Si es fa malbé l’allotjament es pot aplicar un recàrrec de fins a 250€\nIdiomes que parla l'administrador\nCatalà – Anglès – Francès – Castellà\n+ Política de cancel·lació\n+ Kit Nado\nEl dúplex està situat en un carrer per a vianants amb accés limitat als cotxes.\nRecomanem arribar a peu una vegada aparcat el cotxe. En cas de no trobar aparcament gratuït a prop de l’apartament, recomanem deixar el cotxe en un pàrquing privat. El pàrquing més proper està a 4 minuts caminant des de l’apartament.\nComoditats: Accés independent, Aigua calenta, Aire condicionat, Assecador, Balcó, Cafetera, Calefacció, Elements bàsics, Entrada privada, Espai on els hostes poden fer-se el menjar, Forn microones, Llar de foc, Llençols, Nevera, Penja-robes, Planxa, Plats i joc de coberts, Rentadora secadora, Rentavaixelles, Smart TV, Tovalloles, llençols, sabó i paper higiènic, wi-fi, Xampú\nVistes: Església, teulades\nTipus de llit: Doble llit de Matrimoni\nAnterior Previous post: Apartament Nou\nSegüent Next post: Apartament Port


CODI DEL CURS: 14-0183\nProporcionar a les i els assistents noves visions de com Google Drive pugues ajudar en tasques docents i investigadores (realitzar presentacions, crear documents de text compartint part del procés amb col·laboradors, etc.).\nPresentar exemples de com l'ús de fulls de càlcul ens ajuda a gestionar l'avaluació de l'alumnat d'una manera eficient i colaborativa (professorat).\nSaber com recaptar informació i informar dels resultats de la gestió mitjançant consultes web personalitzades d'una forma fàcil i senzilla.\nOrganitzar els serveis anteriors en un lloc web per a la seua actualització fàcil i immediata en un sol pas.\nSeqüències de comandaments (solucions a mesura).\nGestió de l'avaluació docent d'una assignatura (organització): llista d'alumnos i alumnes (Campus Virtual), control d'assistència, qualificació de treballs i exàmens, càlcul de la qualificació final i transferir resultats al Campus Virtual.\nDurada: 20 hores (15 hores presencials i 5 hores no presencials).\nDates, horari i lloc de realització: Aula informàtica 3 Edifici Germà Bernàcer.\n- 27 de gener, de 9 a 14 hores.\n- 29 de gener, de 15 a 20 hores.\n- 31 de gener, de 9 a 14 hores.


Draghi espanta els socis i Atenes | Internacional | EL PAÍS Catalunya\nDraghi espanta els socis i Atenes\nDiversos països van intentar ajornar fins dimarts el pacte sobre l'ajuda financera\nBruselas 22 FEB 2015 - 08:11\tCET\nEl ministre d'Economia espanyol Luis de Guindos i el grec Iannis Varufakis. YVES HERMAN REUTERS\nEl pols tremendament desequilibrat entre Grècia i Alemanya el va acabar decantant un italià format amb els jesuïtes, que viu a Frankfurt, va treballar a Goldman Sachs —el gran banc nord-americà que va ajudar Grècia a maquillar les seves xifres abans de la crisi— i ja és sens dubte la gran figura de la crisi. Les claus de la disputa que va acabar el divendres en l'acord de compromís per Grècia cal buscar-les a Berlín, que ha mantingut una línia implacable fins a l'últim dia, i Atenes, amb un govern que va arribar al poder amb una retòrica desafiadora, però que ha acabat acceptant un pacte molt difícil de vendre a casa. Però en les negociacions sobre l'enèsim passeig de Grècia a prop de l'abisme destaca de nou el nom propi que apareix a tots els capítols de la Gran Recessió europea: el de Mario Draghi, cap del Banc Central Europeu (BCE).\nDraghi va desencallar la situació el divendres, després que diverses delegacions, segons les fonts consultades, apostessin per bloquejar el pacte fins dimarts que ve: fins que les institucions conegudes com a troica haguessin expressat la seva opinió sobre la llista de reformes que ha de presentar Grècia. El banquer central va sembrar el pànic entre els socis —i fa setmanes que adverteix Atenes— quan va donar xifres concretes, diners comptants, sobre la mala situació del sistema financer grec, que des de desembre ha vist evaporar-se 20.000 milions en dipòsits, una fuga de capitals que hauria augmentat davant un fracàs de l'Eurogrup. “El BCE i el president de l'Eurogrup van deixar clar que la banca grega té accés a les línies de liquiditat, però només per a casos d'emergència, no com una solució permanent. Tothom és conscient de l'escenari fosc que s'acostava si les entitats reobrien el dimarts [demà és festa a Grècia] sense acord”, va assegurar un dels assistents. Fonts del BCE van explicar que la fuga de capitals “era ben coneguda pels socis, per això no era necessari posar èmfasi en aquest aspecte”.\nEl pacte es va forjar en les hores prèvies a la reunió, amb converses d'última hora entre el cap de l'Eurogrup, Jeroen Dijsselbloem; el primer ministre grec, Alexis Tsipras; el president del Consell Europeu, Donald Tusk; el mateix Draghi, el ministre alemany Wolfgang Schäuble i l'italià Pier Carlo Padoan, el comissari europeu Pierre Moscovici i la cap de l'FMI, Christine Lagarde. Destaca l'absència del ministre grec Iannis Varufakis, que no va assistir a aquesta ronda prèvia. Els altres ministres van esperar durant hores, com si fossin convidats de pedra, que els contactes fructifiquessin.\nD'aquestes converses va sortir l'esborrany que va arribar a l'Eurogrup i amb prou feines es va modificar. Només Schäuble (molt dur fins i tot en la roda de premsa posterior en què va assegurar que Tsipras ha descobert que governar “és molt diferent de somiar”) va demanar “canvis menors”, segons les fonts consultades, però va donar una mostra més de la línia inflexible que ha seguit en la negociació.\nEl debat es va centrar en els detalls relacionats amb la llista de reformes. Alemanya va reclamar que la llista s'enviï a tots els països, i no només al BCE, l'FMI i la Comissió, dilluns que ve. I Espanya i Portugal van demanar explicacions: Luis de Guindos, segons les fonts consultades a Brussel·les i Madrid, va reclamar que l'examen preliminar del BCE, l'FMI i la Comissió “passi al seu torn el filtre de l'Eurogrup”, que es reunirà per teleconferència. “Si hi ha alguna objecció es convocarà un altre Eurogrup”, van indicar fonts espanyoles.\nAlemanya i els creditors del nord s'han mostrat severs durant la negociació, però també països perifèrics com Espanya, Irlanda i Portugal, que temien un contagi polític si Tsipras aconseguia un acord favorable i que exigien un tracte igual per a tots els països. “No hi ha absolutament res sobre la taula que es pugui considerar una concessió per a Grècia”, va assegurar ahir l'irlandès Michael Noonan. Aquesta és la percepció de la gran majoria dels socis de l'euro. “La pregunta és per què va signar Tsipras alguna cosa tan difícil de vendre a casa després de les promeses electorals que va fer. La resposta cal buscar-la en el pànic a obrir els bancs el dimarts i trobar-se amb un escàndol”, va dir a aquest diari un dels ministres.\nMalgrat això, el pols no s'ha acabat. El dimarts, Grècia ha de rebre el vistiplau a la seva llista de reformes: ningú no espera problemes greus. Però els exàmens més durs arribaran a l'abril, amb la primera revisió de la pròrroga, i al juny, amb la negociació del tercer rescat. “Ningú entén que Tsipras hagi invertit tant capital polític per un resultat tan pobre quan aquesta última negociació és la clau”, diu un ministre de la zona euro.


L'Antic Garatge » 25 anys després\nFa un dia assolellat. L’inici de la primavera ens ha portat aquest sol que tant ens agrada. Ja fa una bona estona que camino pels carrers de Madrid. Segurament ara fa 25 anys del primer cop.\nNo sé ben bé que és, però penso que no m’hi acabaré de fer mai. Tot i així, no puc evitar tornar-hi de tant en tant, encara que només sigui per a passejar pel Retiro i entrar al Reina Sofia, Picasso i el seu Gernika.\nA la Casa de Vacas (al parc del Retiro) hi ha una exposició, Graffiti Pop de l’Antonio de Felipe.\n25 anys després, Antonio de Felipe presenta, com ell mateix l’ha definit, la seva mostra més emocional amb el graffiti com a leitmotiv i amb unes obres que son extremadament hiperrealistes.\nAmb aquesta exposició, l’Antonio celebra els seus 25 anys de pintor.\nAssidu de la Casa de Vacas del Retiro, l’any 2011 ja va exposar el seu treball LPop on recreava les portades d’alguns dels millors discs del pop (Beatles, Pink Flyod, Supertramp, Michael Jakson, David Bowie …). Anteriorment, l’any 2009, ho havia fet amb PopSport.\nAntonio de Felipe segurament és un dels representants més importants del Pop Art espanyol. Els seus retrats de l’Audrey Hepbum per a la marca de bolsos i complements de moda de la dissenyadora colombiana Adriana Castro els llueixin algunes de les models i actrius de cinema més famoses.\nAntonio forma part del moviment “Les noveaux Pop”.\nSobre Antonio De Felipe\nLlicenciat en Belles Arts, els seus inicis els trobem com a director d’art dins d’una agència de publicitat.\nDins la seva obra destaquen sèries com Logotipos, dedicada al mon de l’art i la publicitat; CinemasPop, dedicat al mon del cinema; PopSport, dedicada al mon de l’esport; LPop, dedicat al mon de la música o la sèrie Vacas.\nCarrer Andrés Borrego, 8 – 28004 Madrid\nT. 915233048 - info@antoniodefelipe.es\nXavi Torres 21/04/2015 a les 14:35 Respon\nem va semblar un gran treball i una fantàstica exposició @antoniodefelipe


Ángela Pérez, distingida amb el Premi Dona Directiva o Empresària que atorga la Universitat de València\nAquest guardó reconeix la trajectòria professional de la directora general i presidenta del consell d'administració d'IMEGEN, “el lideratge de la qual ha permés obrir camí a la resta de dones dins de l'àmbit executiu i empresarial”\nÁngela Pérez, directora general i presidenta del consell d'administració de l'Institut de Medicina Genòmica (IMEGEN), ha sigut reconeguda hui amb el Premi UVocupació a Dona Directiva o Empresària, “el lideratge de la qual ha permés obrir camí a la resta de dones dins de l'àmbit executiu i empresarial”. La Universitat de València, a través del Vicerectorat d'Ocupació i Programes Formatius, reconeix amb aquests guardons el treball realitzat per empreses, organitzacions i entitats en el foment de l'ocupació de qualitat, especialment de l'ocupació jove.\nLlicenciada en Ciències Biològiques, Ángela Pérez va iniciar la seua carrera com a investigadora a la Universitat de València, participant en els primers projectes europeus de seqüenciació de genomes complets i publicant dos articles en la revista científica Nature. En 1998, amb tan sols 24 anys, va fundar una de les primeres empreses biotecnològiques a Espanya i la primera dedicada al diagnòstic genètic humà, Sistemas Genómicos. En 2009 va fundar IMEGEN en el Parc Científic de la Universitat de València, laboratori referent internacional en diagnòstic genètic humà, on exerceix el càrrec de CEO i presidenta del consell d'administració.\nIMEGEN és una de les empreses líders a Europa com a laboratori especialitzat en oncogenètica, dedicada a la recerca i desenvolupament en el diagnòstic genètic humà, que treballa en l'àmbit de la medicina personalitzada de precisió oferint anàlisi d'ADN orientats a caracteritzar tumors i assignar el millor tractament a cada pacient oncològic. Aquesta empresa ha aconseguit enguany una xifra de negocis de 7,2 milions, té una plantilla de 65 persones i exporta el 32% de tots els serveis i productes que genera a 25 països diferents.\nIMEGEN ocupa a 65 professionals del diagnòstic genètic i genòmic\nL'acte de lliurament d'aquest reconeixement ha tingut lloc aquest matí en el Centre Cultural La *Nau de la Universitat de València. Presidit per la rectora de la Universitat de València, Maria Vicenta Mestre, Ángela Pérez ha rebut el guardó de mans de la directora general de Planificació i Serveis (Labora) de la Generalitat, Eva Hernández, al costat de nombroses autoritats acadèmiques i polítiques, i una nodrida representació del sector empresarial valencià, entitats i organitzacions.\nUn equip format en un 85% per dones\nAmb el reconeixement a les seues mans, l'empresària ha subratllat que "aquest reconeixement que recull jo és per a l'equip de *IMEGEN, conformat en un 85% per dones", per una plantilla on "el 73% dels professionals compta amb una *licenciaturay un 10% amb un doctorat; és a dir, és ocupació de gran qualitat". Ángela Pérez ha destacat que tots els anys col·labora amb el servei d'ocupació de la Universitat de València per a seleccionar entre 10 i 15 becaris, als quals "tenim gran plaer de formar". De fet, ha afegit, "el 75% es queda treballant amb nosaltres".\nEmpreses i entitats reconegudes en la I edició dels Premis UVocupació\nLa CEO d'IMEGEN ha explicat que té "el gran honor de dirigir una de les 7 companyies de diagnòstic genètic que hi ha a Espanya i tres de les 600 que hi ha en el món". "Vivim en una ciutat que alberga tres empreses de diagnòstic genètic d'alt valor afegit. Per això, vull animar els estudiants al fet que per favor s'acosten a empreses com la meua i, fins i tot, que s'atrevisquen a formar empreses com IMEGEN. La meua experiència és un exemple per a animar-vos al fet que tot és possible i que no fa falta anar-se lluny de València per a muntar una empresa d'aquest tipus".\nLes altres empreses i entitats reconegudes en aquesta primera edició dels Premis UVocupació han sigut la Fundació Adecco per a la Integració Laboral (Premi Inclusió laboral de persones amb discapacitat); Maicerías Espanyoles S.A. - Dacsa Group (Premi Responsabilitat Empresarial); i la Fundació València Activa del Pacte per a l'Ús de la Ciutat de València (Premi Ocupació Jove). El jurat que ha valorat les 55 candidatures presentades ha estat presidit per la rectora i ha estat format per expertes i experts en l'àmbit econòmic i empresarial, així com institucions i serveis especialitzats.\nCaixaBank i Economia 3\nAquest reconeixement se suma a altres dos que ha rebut Ángela Pérez al llarg de 2019. El mes de març la CEO d'IMEGEN va ser reconeguda amb el Premi Economia 3 de Recerca i desenvolupament, i fa dues setmanes va ser distingida amb el Premi Dona Empresària CaixaBank de la Comunitat Valenciana.\nÁngela és cofundadora i col·labora com a assessora en fins a 8 empreses biotecnològiques i ha participat en nombroses ponències relacionades amb l'emprenedoria, la fundació d'empreses de base tecnològica i la promoció de la dona en els llocs d'alta direcció. Serà ella la responsable de clausurar la 7a Edició del Programa Mentoring de la Càtedra de Cultura Empresarial. En l'acte, impartirà la lliçó de clausura sota el títol Els reptes de l'emprenedor en la selecció dels seus socis ideals.


Mudança de protesta per denunciar un cas d’especulació immobiliària al Poblenou | betevé\nGuillem Martínez | Dissabte, 5 de Maig del 2018, a les 13.17\nLa Sandra i en Jesús, veïns del número 17 del carrer de Badajoz, s’han mudat aquest dissabte. I no ho han fet per voluntat pròpia, sinó que s’han vist obligats a marxar d’un pis en què han viscut membres de la seva família des de principis del segle XX. Al juny un fons immobiliari va adquirir aquesta finca i cinc més del costat i va informar als llogaters que no els renovaria el contracte. Els afectats sospiten que hi volen fer pisos de luxe a uns preus molt més elevats dels actuals.\n“M’hauria volgut quedar aquí a resistir però no tinc dret a la justícia gratuïta i no tinc ganes de patir assetjament immobiliari”, explica la Sandra Fontanals, veïna, fins aquest dissabte, del número 17 del carrer de Badajoz. Ella i la seva parella, en Jesús, vivien en un pis d’aquest bloc des del 2013 però abans hi havien viscut el seu pare i la seva besàvia. El juny passat el fons immobiliari Aubert Aubert Associés va comprar la finca i cinc blocs més del costat, i els va informar que no els renovaria el contracte.\nConscients que haurien de marxar, la Sandra i en Jesús van decidir fer evident el seu malestar. Van penjar una pancarta al balcó en contra de l’especulació immobiliària i aquest dissabte s’han aliat amb entitats com la FAVB i Ens Plantem per dur a terme una mudança de protesta. Membres d’aquestes entitats i veïns del barri els han ajudat a buidar el pis i a carregar el camió i han dut a terme una marxa pel barri denunciant casos com el que ha viscut aquesta família, cada dia, asseguren més habituals.


Friki Attack: Això del iPad és de ciencia ficció\nJa tinc el iPad i la veritat és que és una gran maravilla. el somní de qualsevol seguidor de ciència ficción s'ha fet realitat. Més concretament de qualsevol seguidor de Star Trek. Vaig per casa com un membre de la tripulació de l'Enterprise, amb el meu iPad sota el braç. Jo crec que el seu punt clau és la immediatesa amb que fas les coses. No et cal esperar a carregar el SO per a navegar o mirar el correu. Ho tens a l'abast per a fer-ho servir IMMEDIATAMENT. I això és el molt important. La simplicitat i el disseny amb que fa les coses és un altre dels seus punts forts.\nAnem a fer una mica de tecno-història: La relació entre la prolífica saga i la casa de la poma (Apple) ja ve de lluny. Apple i Star Trek han seguir vides paraleles de mutua coexistència. Cada model d'ordinador tenía el seu joc de Star Trek associat. El primer Macintosh plus de la història se li va regalar al creador d'Star Trek, Gene Rodenberry. El primer projecte d'Apple per passar el processador dels Mac a Intel tenia com a nom en clau Star Trek.\nVideo del videojoc Star Trek II a l'Apple II\nI viceversa, els ordinadors de l'Enterprise als films de la pantalla gran eren de Apple. Encara recordo aquella escena de Star Trek IV quan els membres de la tripulació es veuen obligats a viatjar al passat segle XX i l'enginyer Scotty es troba intentant fer funcionar un Mac, esperant alguna forma de comunicació més moderna que un senzill ratolí. Aquí la teniu:\nsi no us va be, aquí la podeu veure millor:\nUna altra curiositat, un anunci de Macintosh. Aquest cop relacionat amb 2001, una odisea de l'espai. El film de Stanley Kubrick:\nA banda d'altres punts de connexió amb la ciència ficció com aquest, la relació entre Apple i Star Trek sempre ha estat molt estreta i s'han retroalimentat mutuament. Fins al punt que la tecnologia d'Apple comença a semblar la d'Star Trek amb la sortida de l'iPad. Com ja havia comentat en un altre post anterior, la semblança entre el estri que fan servir a Star Trek:TNG i el iPad és impressionant. És casualitat? No crec. Més aviat crec que s'han inspirat en Star Trek per a fer el iPad. Fins i tot, el nom és similar.\nEn aquest video podem veure el capità Picard amb un iPad:\nI clar, tanta semblança al final tenia que apareixer l'aplicació per a iPad que emula el sistema operatiu dels ordinadors de Star Trek. El LCARS:\nDoncs res més, vaig a la iTunes a veure si trobo aquest fantàstic LCARS i me l'instal·lo immediatament.\nLlarga vida i prosperitat a tots i fins al proper post.\nPublicat per Joan Carles Badia a 9:51:00\nEtiquetes de comentaris: Star Trek, Tecnologia\nAnònim 2 de juliol de 2010 a les 0:45\nJa t'imagino assegut a la cadira negra en plan Spok.\nQuanta paciència han de tenir els gats!


Verdures | Mentres va el carro, fa ruido\nFIGATELLS AMB ESPÀRRECS\nde bahira1 en Receptes de cuina, Verdures Etiquetas:embutit, segon plat\nEn una paella sofregim els alls amb oli d’oliva i reservem. En la mateixa paella sofregim els figatells, afegim els espàrrecs, que tindrem nets i trossejats, ho remenem, posem un poc de sal, un poc de pimentó roig i els alls que havíem reservat, tapem la paella i ho deixem uns minuts, fins que els figatells estiguen prou fets.\nRecepta i preparació del meu Miquel. Els figatells estàn fets en el meu poble,\nFAVES AMB SEBA I BLANQUET\n17 Sep 2018 Deja un comentario\nde bahira1 en Receptes de cuina, Verdures Etiquetas:segons plats\n1/2 kg de faves granades\n1 blanquet per persona\nSofregim la ceba tallada a trossets i els alls tallats per la meitat, sense pelar, amb sal i oli d’oliva, afegim les faves, que tindrem pelades i netes, el blanquet, el pimentó roig, el pebre negre, i ho sofregim tot. Posem l’aigua i ho deixem uns tres quarts d’hora, o fins que les faves estiguen tendres.\nCROQUETES DE CARABASSÍ\nde bahira1 en Receptes de cuina, Verdures Etiquetas:mandonguilles, quenelles\n1 carabassí gran o 2 mitjans\n1 ceba menuda\nuna culleradeta de ras el hanout\nNetegem el carabassí, llevem les puntes i el ratllem, jo el vaig triturar en la picadora. El deixem en un colador perquè solte el caldo. Piquem la ceba i l’all i mesclem tot, afegim l’ou i mesclem. Després fem les croquetes, amb dues culleres soperes o amb les mans, donant la forma. Les posem en una llauna pel forn amb paper vegetal. Calfem el forn abans i posem les croquetes a 180º uns quinze minuts, o fins que vegem que estan daurades.\nPodem acompanyar amb una salsa de iogurt, o amb allioli.\nLa recepta és del blog de Pilar “Les receptes que m’agraden”.\nALBERGÍNIES AMB SOBRASSADA\nPelarem les albergínies, les tallarem a rodanxes i les posarem a remulla, amb aigua i sal, una mitja hora, perquè no amarguen. Les eixugarem i les posarem al forn, en una llauna amb un poc d’oli, fins que estiguen blanetes. Estarem pendents del forn perquè no es cremen.\nEn un recipient apte pel forn, untat d’oli d’oliva, posarem les albergínies amb un poc de sal, la sobrassada a trossets, el julivert, i el formatge havarti, a trossets també. Ho posarem al forn fins a fondre el formatge.\nALBERGÍNIES AMB SALSA D’ANOUS\nde bahira1 en Receptes de cuina, Verdures Etiquetas:forn, vegetarià\nMentre farem la salsa: picarem les anous, l’all i el julivert amb un poc de sal. Afegirem l’oli, el vinagre i l’aigua, ho remenarem bé i rectificarem de sal, al gust de cadascú.\nQuan les albargínies ja estiguen fetes, les traurem del forn i les posarem de seguida la salsa pel damunt.\nde bahira1 en Receptes de cuina, Verdures Etiquetas:pastis salat, segons plats\nRecepta i fotos de la meua amiga Maribel\nun poc de farina\nLlavem les albergínies, les tallem a rodanxes i les posem a remulla amb aigua i sal una mitja hora. Tallem la ceba, molt fineta, i la sofregim amb oli d’oliva i sal, Assequem les albergínies amb paper de cuina, les passem per farina i les fregim molt poc. En una cassola de fang posem les rodanxes d’albergínia, superposades, perquè quede el fons ben cobert, damunt posem la mescla de la ceba, la tomaca, la tonyineta i les olives a trossets, posem formatge ratllat i ho portem al forn calent a 180º uns vint minuts o mitja hora.\nPEBRES EN SALMORRA\nde bahira1 en Receptes de cuina, Verdures Etiquetas:amanida, salmorra\nunes dents d’all\nNetegem els pebres amb aigua, tallem el peçó i a la part de baix fem dos talls en forma de creu. En un porró de vidre (jo de plàstic) posem tres dits de vinagre i la resta d’aigua, sense clor, un poc de sal i un poc de pebrella. Jo vaig posar dues fulles de llorer i tres dents d’all, perquè no tenia pebrella. Remenem amb una cullera de fusta, i posem els pebres que capien. Si fa falta, afegim més aigua, perquè els pebres absorbeixen líquid. Tapem el porró i deixem reposar. Quan els pebres agafen un color groc, és que ja estan bons.\nLa recepta és de Juan Salvador Gayà Sastre.


Només per venir a participar al 3x3 de Caldes de Malavella rebreu una samarreta commemorativa i una bossa amb obsequis de part de tots els nostres col·laboradors. Quan arribeu als vostres punts d'Acollida, també rebreu un número per participar a la #Rifa3x3.\nDins de la #Rifa3x3 hi ha una gran quantitat de regals que ens han cedit els nostres patrocinadors. Alguns d'aquests regals són; una estada d'una setmana al campus intern de S4U al Collell, l'estada d'una nit al Balneari Vichy Catalan, una nit amb piscina termal al Balneari Prats, l'estada d'una nit a l'Hotel Arrels d'Empordà, un lot de mobiliari de jardí cedit per Balliu Export, àpats als restaurants de Caldes de Malavella, lots d'embotits de les carnisseries del poble, un lot cedit per Electrodomèstics Vilar i molt més. La relació completa de la #Rifa3x3 la trobareu al nostre bríefing.\nTambé tenim concurs de disfresses gràcies al nostre patrocinador TSTorneos. Hi ha dues categories, la infantil (entre escola i pre-mini) i la categoria cadet (desde mini fins a cadet). Encara teniu algunes hores per acabar la vostra disfressa.\nPer últim, aquest any tenim la novetat de l'Actitud 24 Segons. L'empresa de material de bàsquet ens cedeix un lot de la marca Under Armor, per a aquell jugador o jugadora Júnior o Sènior que tingui l'actitud esportiva més destacada. També trobareu tota la informació al nostre bríefing.\nEls guayandors i guanyadores de cada categoria també tindreu un premi per el vostre esforç i encert.\nDes de l'organització del #3x3Caldes aprofitem per donar les gràcies a tots els nostres patrocinadors i col·laboradors, sense ells no seria possible.


Per un centre d'art, altre cop\nTarragona és l'única capital de demarcació que no té centre d'art contemporani. Ni de la Xarxa de Centres d'Arts Visuals engegada pel govern català amb voluntat descentralitzadora pel territori, ni...\nUna empenta per al Mas Miró\nCosta d'entendre que malgrat la genialitat de qui el va habitar, el Mas Miró de Mont-roig del Camp no pugui desenvolupar a temps ni amb els diners esperats el projecte per reconvertir aquest espai tant...\nMonuments romans per al segle XXI\nU2 hauria de poder fer un concert a l'amfiteatre romà de Tàrraco? “Probablement si”, diu un dels participants en el procés participatiu que ha engegat l'Ajuntament de Tarragona per decidir els usos...\nNecessitats d'asil no cobertes\nNomés a la comissaria provincial de la Policia Nacional de Tarragona es van presentar l'any passat 34 peticions d'asil (mentre que l'any anterior només van ser 5), que s'han de sumar als 14 sirians procedents...\nParaules sentides, diners mai vistos\nDéjà vu. És la sensació que planava ahir entre els periodistes que seguien la roda de premsa que va oferir a Tarragona el secretari d'Estat per a l'Esport, José Ramón Lete, després de reunir-se...\nEl camí cap al centre d'art s'aplana\nL'enrevessat camí que ha hagut de seguir la ciutat de Tarragona per tenir un centre d'art amb cara i ulls –més ben dit, amb una seu permanent i amb una aposta política decidida– sembla que ja s'aplana....\nEl conseller de Cultura, Santi Vila, es va comprometre l'abril passat a presentar el pla funcional de la Tabacalera de Tarragona al llarg del 2016. Ja anàvem amb retard, aleshores. Aquest pla és el document...\nFi a la gran vergonya de Tàrraco\nNo per repetitiva i insistent serà menys rigorosa l'afirmació que el teatre romà de Tarragona és una de les vergonyes, segurament la més gran, de la ciutat. Un monument que ha estat objecte de diverses...\nUn pas endavant, tres enrere\nDe la zona d'activitats logístiques (ZAL) que vol desplegar el Port de Tarragona –en uns terrenys d'unes 100 hectàrees, al terme de Vila-seca–, ja fa temps que en tenen el projecte i els diners (uns...


Comiat de les estades de psicomotrocitat i piscina - 30/08/2010 » La Cala RTV\nComiat de les estades de psicomotrocitat i piscina\n30 . Ago, 2010 a les 13:37 | 00:01:53\nDivendres 27 d'agost va tenir lloc la cloenda de les activitats de psicomotrocitat i piscina al nou complex esportiu. Com cada any, es va convidar als pares a que participessin a la festa i comprovessin les evolucions dels seus fills a l'hora de manegar-se en l'aigua, es remullessin plegats i gaudissin d'un petit refrigeri. Abans però, els menuts van rebre el seu diploma que acreditava la seva participació i els seus progressos segons el nivell en que hi eren. La novetat enguany era que les activitats de piscina es desenvolupaven en el nou complex esportiu. Joan Pere Gómez Comes, regidor d'Esports, deia que "un any més hem fet la cloenda de les jornades de piscina. Estem molt contents com sempre però amb la diferència que enguany ho hem fet en la piscina municipal coberta i des d'aquí volem agrair totes les facilitats que ens ha donat l'empresa que la gestiona. Els nens han guanyat molt en qualitat. En els pròxims anys veurem com la piscina es converteix en el centre neuràlgic de la vida del nostre poble. El més important és que els xiquets i els pares estan contents després d'haver compartit la jornada de portes obertes i a partir d'aquí el que hem de fer és seguir invertint en la política esportiva del nostre poble".\nCombinació de dos\nLes Estades de Psicomotricitat seguides del Casal Matí, que combinen tallers i jocs amb l'activitat de natació van adreçades a nens i nenes d'entre 3 i 13 anys i són de les més sol·licitades perquè permeten conciliar la vida laboral dels pares amb les vacances dels seus fills. S'han desenvolupat durant els mesos de juliol i agost, pel mati de nou a una, i s'han adaptat a l'edat i el nivell dels nens que hi participaven. En natació infantil, hi havia el nivell d'iniciació per a nens i nenes d'entre 3 i 6 anys que els distribuïa, segons la seva edat, en polpets, tortuguetes i cavallets de mar i el nivell escola per als menuts d'entre 7 i 13 anys que es dividia en peixets, taurons i dofins amb el mateix criteri. En aquesta edició de les estades ha hagut 150 nens inscrits.\n0 respostes a "Comiat de les estades de psicomotrocitat i pisc..."\nDescarrega'l (17,14 MB)\nLa piscina ac...\ncloenda, diplomes, estades, piscina, psicomotricitat


Dos certificats necessaris per poder viatjar cap a Catalunya - Altaveu el diari digital d'Andorra\nDos certificats necessaris per poder viatjar cap a Catalunya\nLes autoritats espanyoles, igual com les franceses, estan molt atentes amb el fet que es respectin les causes per les quals es pot accedir als seus respectius territoris\n30/10/2020 (21:05 CET)\nCompareixença de Maria Ubach. Toni Solanelles\nDos i no un són les certificats necessaris per poder viatjar cap a Catalunya. Així ho ha recordat la ministra d’Afers Exteriors, Maria Ubach, que ha tornat a exposar aquest divendres la bateria de motius únics pels quals es pot anar ja sia a Catalunya, ja sia a França. Formalment, les fronteres estan obertes, però només es poden creuar en casos taxats. Treball, estudis, urgències justificades, tractaments sanitaris. El retorn a Andorra, pels nacionals o residents, sempre hi és permès.\nLes autoritats espanyoles i franceses estan sent molt estrictes, segurament més ara que durant el llarg confinament primaveral, en el control de tots els cotxes que pretenen passar la frontera. Ubach ha deixat clar que abans de sortir del país en direcció on es vulgui -creuar Catalunya en trànsit cap a un altre punt geogràfic no confinat sempre és possible- s’ha de consultar sempre els portals oficials i les indicacions formals de cadascun dels governs, de les administracions concernides.\nPer circular per Catalunya s’han de portar els dos certificats d’autoresponsabilitat de la Generalitat\n? Certificat d’autoresponsabilitat de desplaçament: https://t.co/iKVmHWrlSH\n? Certificat d’autoresponsabilitat d’entrada i sortida de Catalunya: https://t.co/khS1IiCvJ7\n— Govern d'Andorra (@GovernAndorra) October 30, 2020\nLa ministra ha deixat clar que més enllà dels certificats d’autoresponsabilitat cal que es duguin també els justificants que s’escaiguin. És a dir, si es va el metge, el volant corresponent, la cita horària, el document del qual es disposi. Si s’ha d’anar a fer un examen, doncs tres quarts del mateix. El paper que justifica la convocatòria de la prova. En el cas de Catalunya és necessari, ara, dos certificats. Les autoritats espanyoles i catalanes poden sol·licitar en qualsevol moment un doble certificat. El d’autoresponsabilitat i el d’entrada i sortida de la comunitat.\nEl Govern francès posa a disposició de la ciutadania els diferents certificats per circular pel seu territori:https://t.co/naeqLijR0m


La Guàrdia Civil tanca el web del referèndum i la Generalitat la reobre a Luxemburg | Notícies / Noticias Tarragona diari digital Tarragona21\nLa Guàrdia Civil tanca el web del referèndum i la Generalitat la reobre a Luxemburg\nLa web del referèndum\nLa pàgina web del referèndum ha deixat de funcionar… i ha tornat a posar-se en marxa des d’un servidor de Luxemburg. És el web de la Generalitat per informar sobre l’1 d’octubre.\nLa Guàrdia Civil s’ha personat a l’empresa CDMón a Malgrat de Mar, que gestiona el servidor del portal, per entregar l’ordre de tancament. Una ordre que ha donat el titular del Jutjat d’Instrucció número 13 de Barcelona. És l’encarregat d’investigar els preparatius de la consulta.\nAlguns usuaris han començat a difondre rèpliques de la pàgina web oficial en molts dels navegadors d’internet. De fet, el president de la Generalitat, Carles Puigdemont, ha facilitat una altra adreça on accedir al web del referèndum.\n29/09/2017 El TSJC ordena Google esborrar tot rastre de com poder votar l’1-O\n26/09/2017 La Guàrdia Civil tanca el web de l’ANC, que el reobre amb una altra adreça\n14/11/2017 La federació d’AMPA llença una campanya perquè el 21-D sigui reconegut com a dia no laborable